BAGI MEMBANTU KELUARGA ZAIBO - ADIK ANGKAT ANJUR ACARA AMAL

Pengasas Positive Music 4 Positive People (PM4PP) yang juga adik angkat pelawak dan pelakon Zaibo iaitu Saiful Azlan Freezailah, 42, memberitahu yang dia ralat tidak berkesempatan membantu Allahyarham ketika hayatnya.

Dek kerana itu, Saiful berkata, dia menganjurkan persembahan amal mengingati pelawak terbabit di The Space, Oasis Village, hari ini dan persembahan Remembering Zaibo itu diadakan dengan matlamat mengumpul dana bagi membantu keluarga arwah.

"Saya mengenali arwah sejak kecil, tetapi kami terpisah selama beberapa tahun apabila saya mengikuti keluarga ke Jepun. Apabila mengetahui keadaan arwah pada Oktober tahun lalu, saya cuba menghubungi keluarganya, tetapi gagal.

"Kemudian, saya dimaklumkan arwah sudah meninggal ketika saya merancang untuk membantunya. Berikutan itu, saya teruskan juga niat berkenaan dengan mengadakan persembahan amal ini," katanya.

Zaibo atau nama sebenarnya Zainal Ariffin Abdul Hamid meninggal dunia pada 14 November tahun lalu akibat penyakit kanser esofagus.

Pelakon watak Pak Selamat dalam sitkom Spanar Jaya itu meninggalkan isteri, Siti Hawa Sawal, 52, dan sembilan anak, termasuk empat yang masih bersekolah.

Klik untuk gambar besar

Kata Saiful, persembahan amal terbabit turut disokong oleh Siti Hawa dan keluarganya.

"Beliau ada memberitahu saya, arwah menyimpan impian untuk memiliki galeri mini sebagai kenangan 40 tahun dirinya dalam bidang seni. Sumbangan kami peroleh nanti mungkin dapat membantu merealisasikan impian arwah.

"Selain itu, semua sumbangan akan dihulurkan kepada isterinya bagi meringankan kehidupan mereka sekeluarga,"
ujarnya.

Tiket bagi acara yang berlangsung dari jam 1 tengah hari hingga 9 malam itu dijual pada harga RM20 dan boleh didapati di pintu masuk dewan acara.

Antara 21 pemuzik dan pelawak yang akan menjayakan acara amal berkenaan termasuk Noh Salleh, Kayda Aziz, Penunggu, Airwaves on Fire, Skies Are Red, Papi Zak, Nizam Jentik Jentik, Faisal Merican dan Juliana Heng.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASA ADA 'BENDA' MENGGANGGU, SELEPAS SERING JATUH SAKIT - SHILA AMZAH KINI DALAM PROSES UNTUK SEMBUH

"Saya mengambil langkah berjaga-jaga. Sejak dua menjak ini, saya sering jatuh sakit juga sebenarnya. Selepas habis Gegar Vaganza (GV), selalu sakit. Sungguhpun begitu, saya cuba untuk tidak selalu keluar rumah atau berjumpa dengan orang sangat.

"Kalau keluar pun, atas urusan kerja atau bersukan bersama orang-orang yang saya percaya. Sekarang ini, saya sedang dalam proses untuk mendapatkan balik kesembuhan itu. Insya-Allah," ujar penyanyi Shila Amzah yang memberitahu dia sering jatuh sakit selepas berakhirnya program Gegar Vaganza musim kesembilan (GV9).

Mengulas dakwaan dirinya terkena buatan orang, Shila berkata, dia jarang keluar rumah untuk mengelak daripada terkena perkara yang bukan-bukan. Bagaimanapun, Shila menjelaskan, dia kini dalam proses untuk sembuh.

Menurut Shila lagi, kesakitan dialaminya tidak menunjukkan perubahan selepas berjumpa doktor dan mengambil ikhtiar untuk mendapatkan rawatan moden serta tradisional.

"Benda tersebut (sihir) memang disebut dalam al-Quran dan 'hidup' di sekeliling kita. Jadi, untuk saya bukanlah satu benda yang luar biasa sangat. Cuma, saya sendiri tidak pernah mengalaminya sebelum ini.

Klik untuk gambar besar

"Bila 'terkena', sudah tentu kita kena kuat semangat. Kena kumpul balik kekuatan untuk bekerja sebab benda begini macam gangguan contohnya membuatkan kita malas, 'spacing' dan kadang-kadang saya termenung entah kenapa.

"Nak cakap sesuatu tiba-tiba terlupa. Ada masa saya tak nak keluar rumah dan lebih suka menyendiri. Itu semua memang bukan saya," tuturnya.

Mengenai kesihatan mental yang dialami, Shila memaklumkan, kemurungannya itu semakin pulih dan dia tidak mahu bergantung dengan ubat-ubatan sebaliknya mahu pulih secara semula jadi.

"Macam sekarang, saya selalu buat senaman pernafasan. Anxiety selalunya berlaku pada waktu malam. Antara dua sama ada terlalu tiada orang ataupun terlalu ramai orang. Masalah tersebut akan datang dalam keadaan yang tidak dijangka.

"Sekarang memang mengalami banyak masalah untuk tidur malam terutama selepas saya sakit waktu GV. Jadi sekarang, saya cuba nak kembali pada landasan walaupun kadang-kadang badan sakit tak tentu masa," jelasnya yang dipetik sebagai berkata kepada Kosmo.

  ________ IKLAN ________ PAYDAY SALE 25 DISEMBER KEMBALI LAGI, JOM INTAI & BOOKING - - Dapatkan barangan mahal seperti telefon Vivo (RM889), Vacuum (RM999), Air Fryer (RM399) & banyak lagi dengan harga RM25 je. Malah banyak lagi potongan diskaun KAW KAW dalam jualan Payday Shopee 25 Disember ini.Untuk info, Min masa Payday sale 25/11 dapat bantal besar & padu (RM189) dengan harga RM25 je. Sib baik Min booking awal & klik pantas sebaik jam 12 malam.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNAH KEMALANGAN - NAD ZAINAL 'SERIK' MEMANDU

Pernah terlibat dalam satu kemalangan kecil ketika dalam perjalanan ke Anugerah Lawak Warna, pelakon Nad Zainal memberitahu semenjak daripada peristiwa itu, dia 'serik' untuk memandu kereta.

Menurut Nad, dia tidak akan memandu kereta lagi sepanjang hidupnya itu bukan kerana tidak memiliki lesen memandu, tetapi mengalami mimpi ngeri mengenai peristiwa tersebut.

Kenangan pahit itu dikongsi pelakon drama 'Takdir Yang Tertulis' ini di laman Instagram miliknya untuk tatapan peminat. Kata Nad atau nama sebenarnya Farah Nadia Zainal Abidin, sebelum ini dia berasa sangat yakin untuk memandu sendiri.

Klik untuk gambar besar

"Masa ini baru beli kereta, 2014 tak silap, masih lagi berkeyakinan bawa kereta, siap boleh makan ice cream jagung sambil memandu, hebat betul! Dari Ampang-Kuala Selangot tiap pagi drive seorang diri ke set drama Antidot.

Untuk makluman, Nad Zainal merupakan bekas pelajar Diploma Teater di Akademi Seni dan Warisan Kebangsaan (ASWARA) dan mula menceburi bidang lakonan sejak tahun 2008 ketika usianya baru 18 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK GAMBAR SEPARUH BOGEL - CHEF WAN DIKRITIK PEMINAT

Baru-baru ini, Datuk Redzuawan Ismail atau lebih dikenali sebagai Chef Wan telah memuat naik sekeping gambar sewaktu zaman mudanya di Instagram.

Gambar tersebut dirakam ketika berada di Pantai Cherating, Pahang sewaktu dia berusia 25 tahun dan masih bujang.

Bagaimanapun, gambar tersebut telah mengundang ketidakpuasan hati kepada segelintir individu kerana Cef Wan memuat naik foto yang memperlihatkan tubuh badannya.

Klik gambar untuk size besar

Pun begitu, di ruang keterangan gambar Cef Wan sudah pun menjelaskan penampilan sedemikian adalah perkara biasa apabila bercuti di pantai. Namun, jika berpakaian sebegini hari ini, pasti menjadi bahan kutukan lebih-lebih lagi melibatkan golongan selebriti.

Apapun, kami harap Cef Wan akan lebih sensitif selepas ini dalam memuat naik gambar di Instagram kerana bimbang ia akan menjadi kontroversi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - PELAKON HISHAM AHMAD TAJUDDIN KEMBALI KE RAHMATULLAH

Pada pukul 4.30 petang, Rabu, pelakon Hisham Ahmad Tajuddin dilaporkan telah meninggal dunia pada usia 76 tahun di Wad Kebergantungan Tinggi (HDW), Hospital Shah Alam (HSA), Selangor.

Berita sedih itu disahkan oleh anaknya Aqeela Mohd Hisham, 26, yang memaklumkan mengenai perkara itu menerusi WhatsApp.

"Assalamualaikum, dengan rasa rendah hati saya ingin memaklumkan abah saya, Hisham Ahmad Tajuddin telah kembali menemui sang pencipta pada waktu Asar tadi, jam 4.30 petang. Sama sama sedekahkan Al- Fatihah untuk arwah.. Innalillahiwainnailaihirojiun," katanya.

Allahyarham yang berada dalam keadaan kritikal akibat jangkitan kuman pada paru-paru menerima rawatan di HSA sejak 29 September lalu. Sebelum ini, media melaporkan keadaan kesihatan Hisham kurang baik dan mengalami batuk berterusan selama seminggu.

Untuk makluman, Hisham Ahmad Tajuddin bergiat aktif dalam bidang seni sekitar tahun 1980. Antara filem dan drama lakonannya ialah 'Tsu Feh Sofiah', Wira Angkasa, Hanny, Putera, Black Maria, Dalam Hati Ada Cinta, Tanah Kubur dan Tok Ayah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 TAHUN KAHWIN - AKHIRNYA, HETTY SARLENE HAMIL

"Kami akan menyambut ulang tahun perkahwinan yang keempat minggu hadapan dan untuk menjadikan lebih teruja sambutan kali ini, kami ingin berkongsi berita gembira bahawa kami bakal timang cahaya mata pertama.

"Ini menjelaskan mengapa saya berdiam (aktiviti seni) buat seketika," kongsi penyanyi Hetty Sarlene yang akhirnya mengumumkan dia dan suaminya, Dani Aaqil bakal menimang cahaya mata pertama.

Lebih manis, berita gembira itu seolah satu hadiah sempena ulang tahun keempat perkahwinan mereka minggu hadapan.

"Saya berdepan dengan muntah-muntah, pening, emosi terganggu, jatuh tandas, kerap tidur dan macam-macam lagi.

"Saya akan ambil serius nasihat untuk banyak berehat dan tidur sebelum kehadiran ahli baru keluarga kami. Setiap keajaiban pun ambil masa untuk tiba," ujarnya dipetik sebagai berkata.

Dijangkakan, Hetty dan suaminya Dani atau nama asalnya, Daniel Oakes yang berasal dari London itu akan menimang baby mereka pada Januari 2021.

Untuk rekod, penyanyi dan pelakon kelahiran Singapura itu mendirikan rumah tangga pada 23 Julai 2016 dan pernah menyertai program Gegar Vaganza 5.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDIVIDU MENGAKU BEKAS 'BOYFRIEND' ALYA: "HABIS RM2.3 JUTA... TAHU DIA PISAU CUKUR SEBAB TU BERPISAH"

Selepas isteri bekas kekasih Alya Iman, Penny Salman mendedahkan hubungan sulit suaminya dengan pelakon itu, satu persatu individu tampil mendedahkan kisah kehidupan anak kepada pelakon legenda Allahyarham Azmil Mustapha ini.

Terbaharu menerusi Astro Gempak, seorang lelaki yang mengaku sebagai bekas teman lelaki Alya menjelaskan bahawa dia juga pernah menjadi mangsa kepada Alya. Lelaki berkenaan mendakwa dia menjalin hubungan dengan Alya pada awal tahun: "Dia teman wanita saya pada Januari 2020. Tapi saya tahu dia perempuan kot*r.

"Saya dah habis RM2.3 juta dengan dia sahaja. Duit tu tak boleh buat dia kaya pun, takkan pernah cukup. Budak terkena kejutan budaya baru masuk industri," dedah individu berkenaan menerusi satu kiriman mesej peribadi (DM) kepada Penny.

Klik untuk gambar besar

Penny kemudian berkongsi paparan mesej individu yang dirahsiakan identitinya menerusi ruangan Instagram Story miliknya. Dalam pada itu, individu berkenaan berkata, dia kemudian bertindak meninggalkan Alya selepas mengetahui perangai sebenar dirinya: "Kita kena beri pengajaran buat dia, Ya, dulu dia dengan saya. Saya tahu dia pisau cukur sebab tu saya berpisah. Ingat dia dah tak buah dah," dakwa individu berkenaan.

Terdahulu, seorang individu yang mengakui sebagai kakak Alya memaklumkan bahawa segala kenyataan yang dikeluarkan Alya mengenai berita pertunangannya tidak benar. Kisah kontroversi Alya Iman mula menjadi tumpuan netizen apabila seorang isteri perniagaan mendedahkan kisah hubungan sulit suaminya di Instagram. Bahkan, satu persatu gaya hidup mewah Alya yang baru berusia 19 tahun itu turut menjadi pertikaian warganet.

www.myartis.com / Sumber & foto: Astro Gempak & Instagram Alya Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EIZLAN YUSOF BAKAL TAMATKAN ZAMAN DUDA, DAPAT TAJAAN RM2 JUTA?

Baru-baru ini, ada khabar mengatakan pelakon kacak Datuk Seri Eizlan Yusof bakal menamatkan zaman dudanya tidak lama lagi setelah sekian lama sendiri. Menerusi cerita yang disampaikan sumber Cik Pang, majlis yang akan berlangsung bulan depan mendapat tajaan RM2 juta.

Wow! bertuahnya tuan punya badan, RM2 juta nilai yang sangat besar dan tentu majlisnya nanti gilang-gemilang. Tak mustahil dilabel sebagai 'wedding of the year'. Kami yakin Eizlan sendiri pun tidak sangka ada pihak yang sudi menaja sebanyak itu. Inilah yang dikatakan rezeki. Bak kata pepatah tuah ayam nampak di kaki, tuah manusia tiada siapa yang tahu.

Bila orang lain sibuk mendapatkan tajaan sana-sini, berbeza pula dengan Eizlan apabila sudah ada yang sudi menjadi penaja. Jika dihitung, tarikh pernikahan tidak lama lagi dan Eizlan kini tentu sibuk melakukan persiapan. Sebelum ini, Eizlan pernah menafikan dia mempunyai kekasih dan bakal berkahwin.

Maklumlah Eizlan pun sudah lama menduda, bekas isteri pun sudah selamat menjadi isteri orang dan bakal menimang cahaya mata tidak lama lagi. Jika benar, kami doakan semoga semua urusan mahligai bahagia Eizlan akan dipermudahkan dan lancar.

Klik untuk gambar besar

www.myartis.com / Sumber & foto: Harian Metro & Instagram Eizlan Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTEMBUNGAN JADUAL KERJA - IDZHAM ISMAIL SEDIH TAK DAPAT SERTAI KELUARGA TUNAI UMRAH

"Benda dah nak jadi... perancangan pergi umrah bersama keluarga namun tak dapat pergi kerana ada perubahan jadual urusan kerja. Memang rasa sedih apabila hantar keluarga berlepas di lapangan terbang.

"Iyalah, sepatutnya saya ada bersama mereka di sana sekarang ini," demikian tutur pelakon Idzham Ismail yang meluahkan rasa sedih apabila tidak dapat menyertai rombongan keluarganya mengerjakan ibadah umrah di Tanah Suci Makkah.

Idzham, 34, berkata, perancangan untuk ke sana terpaksa dibatalkan di saat-saat akhir disebabkan pertembungan jadual kerja yang tidak dapat dielakkan. Kedua ibu bapa Idzham bersama tiga adik beradiknya yang lain selamat berangkat ke Tanah Suci pada Khamis lalu.

Sebelum ini, pelakon itu menerusi laman sosial memuat naik gambar bapanya di hadapan Kaabah dengan kapsyen meluahkan perasaan hajat ke sana tidak kesampaian bersama keluarganya.

Klik untuk gambar besar

"Belum rezeki saya lagi. Nak cerita kenapa tak pergi tu boleh buat saya menangis sebab semua sudah bersedia. Tetapi itulah maksudnya Allah belum jemput lagi. Sekarang ini saya kuatkan diri sahaja supaya orang sekeliling tidak nampak apa yang saya rasa," ujarnya.

Sementara itu, kata Idzham, isterinya iaitu Siti Nur Abilah Shamsudin serta anak sulungnya telah mengambil keputusan untuk tidak turut serta dalam menunaikan umrah kerana mahu menemaninya di sini. Kata Idzham, dia sekeluarga sudah merancang untuk mengerjakan umrah sebelum sambutan Aidilfitri tahun hadapan.

"Isteri dan anak sulung kami juga sepatutnya pergi sama tetapi mereka ambil keputusan untuk tidak ikut serta kerana ingin menemani saya di sini. Insya Allah jika dipermudahkan segala urusan, kami rancang nak ke sana sebelum hari raya tahun depan," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR - AZNIL DEDAH KEKAYAAN DATO' SERI VIDA YANG TERLAJAK KAYA

Baru-baru ini sebuah rancangan yang dikelolakan oleh Aznil Haji Nawawi telah mendedahkan bagaimana kekayaan Dato' Seri Vida atau nama sebenarnya Dr. Hasmiza Othman, Pengasas Vida Beauty.

Antara yang didedahkan ialah Dato' Vida mempunyai 17 buah rumah di ipoh, Perak dan juga di Kelantan berharga jutaan ringgit (rumah terkini RM22 juta), 20 buah kereta dan sebuah motorsikal Harley-Davidson berharga RM300,000 yang tersimpan tidak digunakan, berlian serta emas jutaan ringgit dan banyak lagi.

Nampaknya, Dato' Vida bukan setakat jutawan... tetapi multi-jutawan dalam usia muda 43tahun. Jika dinilai kesemua hartanya... kemungkinan beliau memiliki ratusan juta ringgit.

Malah secara berseloroh Aznil bertanya mengapa Dato' Vida tidak membeli kapal terbang persendirian? Jawab Vida, kalau beli ia satu pembaziran kerana dia hanya berulang-alik dari Perak, Kelantan dan Kuala Lumpur sahaja.

Bagaimanapun, dalam rancangan tersebut, beliau menafikan yang beliau mahu menunjuk-nunjuk kekayaan tersebut. Katanya dia sekadar memberi inpirasi kepada usahawan atau sesiapa sahaja agar berusaha keras sekiranya mahu mencapai kejayaan sepertinya itu.

Klik gambar untuk size besar

BERLIAN DAN EMAS ASLI

HANDBAGS BERJENAMA DARI PARIS

MOTORSIKAL HARLEY-DAVIDSON TERSADAI BERNILAI RM300,000

KERETA ALA KAPALTERBANG YANG PUNYAI SEAT URUT

RUMAH BARU BERHARGA RM22 JUTA

4 BANGLO UNTUK MASA DEPAN ANAK-ANAK

Foto & video: Astro Ria

          TONTON VIDEO - KLIK DI SINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


6 GAMBAR - AKSI TERKINI LIYANA JASMAY & BABYNYA SELEPAS HABIS BERPANTANG

Aksi terkini Liyana Jasmay yang baru sahaja selesai berpantang dan wajah terbaru anak keduanya yang bernama Selena yang lahir pada 22 Januari lalu.

Nampaknya, makin berseri wajah Liyana selepas habis berpantang. Pasti lepas ni pelbagai makanan dijamah oleh Liyana. Heh!

"Thank you Puan Suzy for taking care of me and Selena this past 5 days towards ending of my pantang. Now I'm rejuvenated. Bye bye pantang! Hello world! lols!," ujar Liyana Jasmay di laman IGnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


NOOR NABILA SAH ISTERI ENGKU EMRAN - SHARNAAZ & NEELOFA UCAP TAHNIAH, DOAKAN BAHAGIA

Akhirnya segala desas-desus mengenai hubungan kakak kepada selebriti Noor Neelofa iaitu Noor Nabila, 36, dan ahli perniagaan, Engku Emran Engku Zainal, 46, terjawab apabila mereka telah sah bergelar suami isteri dengan sekali lafaz, jam 10.02 pagi tadi di Masjid At Taqwa, Taman Tun Dr Ismail.

Pasangan itu dinikahkan berwalikan adik Nabila, Mohamed Aqief Mohd Noor. Dalam majlis serba ringkas tersebut, Nabila menerima mas kahwin berupa sebentuk cincin. Tiada dulang hantaran diberi dan dibalas oleh pengantin, manakala wang hantaran juga tidak dimaklumkan.

Berlangsung dalam norma baharu dan mematuhi prosedur operasi standard (SOP). Majlis diraikan bersama kehadiran ahli keluarga, sanak saudara dan kenalan rapat sekitar 20 ke 30 orang tetamu.

Nabila meluahkan rasa syukur apabila majlis pernikahan keduanya itu berjalan dengan lancar, selain berkata mereka hanya melakukan perkara wajib dan tiada majlis lain diadakan selepas ini.

Klik untuk gambar besar

"Alhamdulillah, semuanya berjalan lancar dan serba ringkas dalam mematuhi prosedur operasi standard (SOP) Majlis hanya dihadiri ahli keluarga, sanak saudara dan kenalan sahaja. Kami buat yang wajib, selain bersederhana. Apa yang penting kami mahukan keberkatan. Kami tidak merancang mengadakan majlis lain selepas ini," katanya.

Dalam pada itu, Nabila yang mempunyai seorang anak lelaki bernama Jebat Jayden Ahmad berusia dua tahun setengah hasil perkahwinan dengan pelakon Sharnaaz Ahmad itu turut menafikan desas-desus mendakwa dia dan Engku Emran mengikat tali pertunangan seperti tular sebelum ini.

"Kami tidak bertunang seperti yang disangka. Saya mula mengenali Engku Emran sekitar Ogos, tahun lalu. Waktu itu, kami hanya berkawan. Kami mula rapat sekitar hujung tahun lalu. Malah, kami berkongsi minat sama termasuk dalam sukan berbasikal," jelasnya.

Kedua mereka pernah melalui bahtera rumah tangga sebelum ini, Nabila berkata mereka tahu apa yang diinginkan sebagai pasangan dan akan melakukan yang terbaik untuk perkahwinan ini.

"Kami pernah melalui pengalaman berumah tangga, sebelum ini. Jadi, kami agak matang dan tahu apa yang diinginkan sebagai pasangan hidup. Insya-Allah, kami akan buat yang terbaik dan sentiasa ada untuk satu sama lain," ujarnya.

Sementara itu, Sharnaaz yang mendirikan rumah tangga dengan Nabila pada Mac 2017 sebelum disahkan bercerai pada Julai tahun lalu secara hakam itu berkata dia sentiasa mendoakan kebahgiaan Nabila. Ujarnya, bekas isterinya juga berhak untuk rasa bahagia.

"Saya hanya doakan kebahagiaan semua orang. Nabila ada hak untuk bahagia, so why not… Semoga dia bahagia. Kalau mereka gembira, gembiralah saya. Happy anak saya, happy juga saya," tuturnya.

Dalam pada itu, Neelofa juga turut menzahirkan rasa syukur dan gembira di atas perkahwinan kakaknya bersama Engku Emran yang berlangsung pagi Jumaat.

Sambil mengharapkan agar bahtera perkahwinan yang dibina kekal hingga akhirnya, bekas hos program MeleTOP ini turut berdoa semoga ikatan yang terjalin terus dirahmati olehNya.

"Hari ini merupakan hari bahagia kakak saya, Noor Nabila. Saya berasa sangat gembira melihat Nabila meraih bahagia dan saya berharap agar kebahagian yang dilimpahkan kepadanya akan kekal sampai bila-bila.

"Doa dan harapan saya agar kedua mereka saling melengkapi, dan semoga Allah SWT merahmati rumah tangga Nabila dan suami sehingga ke akhir nadi syurga," kata Neelofa yang juga merupakan seorang pelakon dan usahawan.

Untuk makluman, Engku Emran pernah mendirikan rumah tangga dengan pelakon, penyanyi dan pengacara, Erra Fazira. Hasil perkahwinan tersebut, Engku Emran dan Erra dikurniakan cahaya mata perempuan, Engku Aleesya.

Selepas bercerai dengan Erra, Engku Emran berkahwin pula dengan bintang Indonesia, Laudya Cynthia Bella, sebelum bercerai Julai tahun lalu, setelah dua tahun mendirikan rumah tangga.

www.myartis.com / Sumber & foto: Berita Harian, mStar, Media Hiburan & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REBECCA NUR ISLAM?

Nama memang sedap, Rebecca Nur Islam... tetapi gaya posing dan gaya persembahannya tidak mencerminkan nama tersebut. Begitulah aksi bekas teman wanita arwah Hani Mohsin ini yang kini sudahpun mempunyai cahayamata 'angkat'.Harapan kita, semoga Rebecca Nur Islam sedar bahawa namanya membawa imej besar dalam keluarga dan agamanya. Oleh yang demikian, setiap perbuatan dan penampilan haruslah seiring dan wajar dengan 'amanah' yang diberikan oleh ibu-bapa.(\__/)(='.'=)(")_(")myartis 2009


WANY DUET DENGAN JAMAL ABDILLAH: "MY DREAMS COME TRUE!"

"Alhamdulillah, impian saya untuk berduet dengan penyanyi legenda yang saya minati itu menjadi nyata. Sejak awal lagi, jika ditanya siapa artis yang menjadi idaman saya untuk nyanyian secara duet, sememangnya beliau antara pilihan utama.

"Saya percaya, selain diri ini, ramai lagi artis dan peminat di luar sana yang mengagumi bakat serta nyanyiannya. Nampaknya, Tuhan memakbulkan impian saya," tutur penyanyi Wany Hasrita yang berkongsi khabar gembira apabila impiannya untuk berduet dengan penyanyi Jamal Abdillah menjdi kenyataan apabila lagu duetnya bersama Raja Pop itu bakal dilancarkan bulan depan.

Bintang Paling Popular, Anugerah Bintang Popular BH (ABPBH) 31 itu berkata, lagu berjudul Belenggu Rindu terbabit adalah hasil ciptaan komposer dan penyanyi terkenal, Hael Husaini, serta Ezra Kong. Sebelum itu, Wany berkongsi 'teaser' lagu berkenaan di Instagram, yang bukan sekadar mendapat perhatian ramai pengikutnya, malah tidak kurang peminat mengucapkan tahniah.

Klik untuk gambar besar

Kata Wany, lagu berkonsep pop terbabit berkisar pada nasihat insan lebih berpengalaman kepada golongan muda mengenai hal kehidupan dan percintaan: "Dalam percintaan, umpamanya, golongan muda tidak boleh terlalu mengikut hati dan perasaan," katanya penuh makna.

Mengenai pencalonannya dalam ABPBH 32, penyanyi yang kini popular dengan lagu 'Terlalu Memuja' itu enggan meletakkan harapan menggunung: "Jika ditakdirkan menang, ia boleh dianggap sebagai bonus. Paling penting, inilah acara yang membolehkan kita sama-sama meraikan teman seperjuangan dalam seni," ujarnya yang disokong kelab peminat, Wanyhasnizer.

Pada ABPBH kali ini, Wany menyaksikan namanya melekat sebagai calon Top 5 kategori Penyanyi Wanita Popular DuitNow bersama-sama Aishah, Siti Nordiana, Stacy dan Ara Johari. Undian peringkat kedua dibuka sejak 20 Ogos lalu dan peminat boleh mengundi calon kegemaran masing-masing di www.abpbh.com.my. ABPBH 32 yang ditaja oleh Alha Alfa Cosmetics dan DuitNow selaku penaja bersama akan mencapai kemuncaknya pada 22 September depan di Pusat Konvensyen Antarabangsa Putrajaya (PICC).

www.myartis.com / Sumber & foto: Berita Harian & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEKARANG INI MEMANG PERLUKAN BANTUAN KEWANGAN NAK BELI LAMPIN PAKAI BUANG & SUSU" - ISTERI ALI XPDC

"Dia (Fuad) ada tanya saya nak perlukan apa-apa tak. Saya kata buat masa ini lampin pakai buang dan susu. Cara dia cakap macam nak hantar, tapi dia tak dapat. Jadi dia bagi duit saja. Niat Fuad baik dan dia pun nak bantu. Sebab sekarang ini memang perlukan bantuan kewangan nak beli lampin pakai buang dan susu.

"Sekarang ini abang Ali gunakan sehari satu beg lampin. Semalam  pun ada dapat sumbangan dari Melaka berupa lampin pakai buang. Dia cakap tengok di Facebook. Jadi, kalau ada yang bagi duit boleh beli susu dan lampin pakai buang. Selain itu dapat juga tampung kos perjalanan ulang alik dari rumah kami di Klang.

"Saya minta anak-anak belikan keperluan berkenaan. Sebab saya memang di hospital saja menjaga abang Ali," demikianlah tutur isteri penyanyi Ali XPDC, 53, iaitu Sharifah Azwana Syed Joned, 50, yang menyambut baik usaha dibuat rakan suaminya, Fuad Shahrin yang berkongsi perkara itu di Facebook dan ketika ini dia memerlukan bantuan dari segi kewangan, lampin pakai buang dan susu.

Ditanya mengenai kesihatan Ali yang kini dirawat di Hospital Rehabilitasi Cheras, di sini, Sharifah Azwana berkata, keadaan suaminya semakin baik.

Klik untuk gambar besar

"Alhamdulillah, abang Ali semakin pulih dan bertambah baik. Dia sudah dimasukkan ke hospital di sini sejak Rabu lalu. Pada Khamis dan Jumaat pula sudah mula buat fisioterapi. Baru dua hari sudah nampak perubahan. Dia sudah boleh jalan beberapa tapak walaupun menggunakan tongkat.

"Cuma masih tak boleh bercakap dengan lancar lagi. Makan dan minum susu pun menggunakan tiub sebab tekak dia masih sakit nak telan. Berdasarkan apa yang diberitahu oleh doktor, Insya-Allah abang Ali akan cepat sembuh. Semangat dia kuat. Doktor jangka akan berada di hospital selama tiga minggu. Tapi kalau semakin baik boleh keluar awal," katanya.

Terdahulu, Ali yang dimasukkan ke Hospital Ampang pada awal bulan ini dan terpaksa ditidurkan selepas mengalami kesukaran bernafas. Ia selepas Ali tiba-tiba didapati tidak bermaya ketika mahu makan selepas selesai berlatih di studio milik pemain bass XPDC, Eddie di Pandan Indah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EIZLAN YUSOF AMBIL TINDAKAN GUAMAN TERHADAP HANS ISAAC

Pelakon yang juga Ahli Lembaga Pengarah Perbadanan Kemajuan Filem Nasional (Finas), Datuk Seri Eizlan Yusof baru-baru ini telah meluahkan rasa kesal dengan tuduhan yang dilemparkan Datuk Hans Isaac, berhubung isu penyalahgunaan kuasa membabitkan sebuah syarikat produksi iaitu Excellent Pictures Sdn Bhd.

Eizlan, 49, berkata, tuduhan tidak berasas itu mencemarkan nama, imej dan reputasinya sedangkan dia tidak mempunyai sebarang kaitan dengan syarikat terbabit sama ada sebagai pengarah mahupun pemegang saham.

"Selaku ahli Finas yang sentiasa berpegang teguh kepada prinsip integriti, saya menzahirkan kekecewaan atas tuduhan melulu dan tidak berasas yang dilontarkan oleh Hans yang telah mencemarkan nama, imej dan reputasi saya kononnya ada penglibatan saya dalam penyalahgunaan kuasa melibatkan syarikat produksi Excellent Pictures Sdn. Bhd.

Klik untuk gambar besar

"Untuk makluman, syarikat tersebut tiada sebarang kaitan dengan saya sama ada sebagai pengarah mahupun pemegang sahamnya. Syarikat tersebut dikatakan ada menerima geran Dana Kandungan Digital (DKD) daripada pihak Finas," katanya dalam satu kenyataan dikeluarkan oleh Finas pada Rabu.

Sementara itu, Eizlan berkata tuduhan tersebut dibuat oleh Hans yang juga merupakan bekas pengerusi Finas menerusi kumpulan WhatsApp milik Persatuan Penerbit Filem Malaysia (PFM) pada Isnin lalu.

"Tuduhan yang dibuat pada 16 November 2020 oleh Datuk Hans Isaac melalui kumpulan WhatsApp Persatuan Penerbit Filem Malaysia (PFM) mempunyai ahli melebihi 200 orang dalam kumpulan tersebut.

"Dakwaan palsu Hans Isaac ini secara langsung telah menular dan masih berlarutan sehingga mencalarkan nama baik dan reputasi saya, mengganggu fokus dan menerima tekanan daripada pelbagai pihak. Ini juga memberi kesan secara langsung kepada karier dan perniagaan saya," ujarnya.

Susulan dakwaan itu, Eizlan telah melantik peguam dari firma Tetuan Shaharudinali Azfarazmi & Co untuk memulakan proses perundangan.

"Perkara ini tidak seharusnya berlaku kerana imej dan reputasi saya telah terkesan akibat dusta tersebut, khasnya saya selaku Ahli Perbadanan FINAS dan kredibiliti saya selaku penggiat industri kreatif yang telah berkecimpung selama lebih daripada 20 tahun serta dikenali masyarakat dan industri perfileman negara. Untuk makluman, saya telah melantik peguam dan tindakan guaman terhadap Hans Isaac sedang berjalan," katanya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN BANDINGKAN ANAK SAYA DENGAN ANAK CHE TA" - SCHA AL YAHYA

"Sudah tentulah, tiada persaingan di antara mereka. Kenapalah perkara ini harus terjadi? Kasihan. Mereka bayi lagi dan masih kecil," kata Scha Al Yahya yang beranggapan peminat terlalu fanatik dengan anak-anak selebriti sehingga menimbulkan perkara tidak sepatutnya.

Terkena tempias dengan situasi itu, Scha mengakui terkilan apabila anaknya, Lara Alana dikatakan bersaing dengan puteri kesayangan pelakon cantik, Rozita Che Wan (Che Ta), Aaisyah Dhia Rana.

Secara tidak langsung, situasi itu menimbulkan pergaduhan dalam kalangan peminat kedua-dua selebriti itu di laman sosial Instagram.

"Saya tidak nafikan, peminat memang banyak membantu, tetapi apabila terjadi perkara ini, saya sendiri rasa tidak seronok.

"Ya, saya tahu ramai peminat menyukai Lara dan Aaisyah, tetapi janganlah terlalu taasub," ujar Scha dipetik sebagai berkata.

Jelasnya, situasi itu secara tidak langsung akan memberi kesan terhadap hubungannya dengan Che Ta.

Tambah Scha, tujuannya membuka laman Instagram adalah untuk berkongsi dengan peminat aktiviti mereka terutama anaknya, Lara.

"Awal memang suka ambil gambar dan apabila sudah bergambar, apa lagi yang dia nak buat? Sudah tentulah memuat naik gambar itu di Instagram. Lebih-lebih lagi, kami ini jenis suka berkongsi dengan peminat.

"Cuma, di akhirnya apa yang kita tahu mengenai perkongsian itu adakah ia dapat memberi kebaikan atau tidak," jelasnya.

Pada masa sama, isteri kepada pelakon Awal Ashaari ini berharap isu tersebut tidak lagi berbangkit pada masa depan.

Dalam pada itu, Scha mengakui tidak kisah sekiranya anak perempuannya itu terlibat dalam bidang seni.

"Setakat ini, Lara hanya terlibat dalam penggambaran iklan dan untuk berlakon masih belum ada lagi.

"Bukan tidak izinkan, tetapi saya perlu memilih produk yang benar-benar bersesuaian dan berkaitan Lara.

"Bukannya apa, Lara seorang bayi yang sangat aktif dan bising. Dia jarang duduk senyap. Jadi, agak sukar untuk mendapatkan fokus dari dia," tutur duta produk Yakult dan Johnson n Johnson.

Sumber: SH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAH PAKAI INAI - SYIFA MELVIN & SAFAWI RASID TERIMA UCAPAN TAHNIAH

"Ada rezeki, jodoh, saya akan berkahwin. Korang jangan risau, stay tuned," kata pemain bola sepak Johor Darul Takzim (JDT), Safawi Rashid, 25, ketika menjawab soalan peminat di TikTok.

Teka-teki soal tarikh pernikahan pelakon dan pempengaruh Syifa Melvin bersama Safawi semakin hangat diperkatakan apabila pasangan berkenaan diraikan dalam sebuah majlis berinai.

Syifa yang merupakan adik kepada pelakon Syatilla Melvin ini turut berkongsi tentang majlis berinai itu di laman sosial miliknya. Apa yang menarik perhatian, jari pasangan ini juga sudah memakai inai seperti petanda majlis sebenar sudah hampir.

Majlis yang dipercayai berlangsung pada malam Ahad itu turut memperlihatkan Syifa dan Safawi turut diraikan oleh keluarga dan rakan terdekat.

Klik untuk gambar besar

Namun begitu, pasangan ini memilih mengunci mulut berhubung tarikh sebenar mereka disatukan sebagai suami isteri dan meminta peminat menunggu sekiranya ada berita baik daripada mereka.

Syifa atau nama sebenarnya Nur Syifa Athirah Amirul Melvin, 28, memberitahu sengaja merahsiakan soal hari pernikahan tersebut dan membiarkan peminat tertanya-tanya selepas heboh diperkatakan majlis resepsi mereka bakal berlangsung pada 3 Disember ini.

"Penat kami simpan rahsia tetapi kantoi juga. Tidak mengapa, biarkan sahaja sebab itu kami pun mendiamkan diri. Kalau tarikh itu, anda nak percaya, percayalah. Hangpa tunggulah 3 Disember ini, ada ke tidak," ujarnya menerusi siaran langsung di Instagram miliknya baru-baru ini.

Sementara itu, ada mendakwa pasangan tersebut bakal disatukan pada malam Isnin dan perkongsian mengenai majlis berinai itu membuatkan ramai mengucapkan tahniah dan mendoakan agar pasangan tersebut dipermudahkan urusan melangkah ke alam perkahwinan.

Difahamkan, majlis pernikahan berkenaan akan berlangsung di sebuah hotel terkemuka di Petaling Jaya pada jam 7 malam sehingga 11 malam ini, dengan tema pakaian serba putih dan menutup aurat.

Terdahulu, kisah perancangan perkahwinan pasangan ini menjadi bualan ramai dan beberapa tarikh turut disebut-sebut, sebelum tersebar kad undangan majlis pernikahan dan resepsi.

Sebelum itu, majlis perkahwinan yang dikhabarkan semakin hampir juga sudah dihidu lebih awal oleh penyokong JDT apabila Safawi dikejutkan dengan nyanyian lagu Selamat Pengantin Baru di Stadium Sultan Ibrahim, Johor Bahru, baru-baru ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBANDINGKAN DENGAN SAJAT - INI JAWAPAN 'WIN' EINA AZMAN

Sebut sahaja nama pelakon Datin Paduka Eina Azman, pasti ramai yang mengenalinya. Meskipun sudah mempunyai dua orang anak, dia tetap kelihatan anggun. Baru-baru ini menerusi akaun Instagram, Eina ada memuatnaik video memaparkan susuk tubuhnya yang terkini. Rata-rata netizen memuji dia kelihatan sangat langsing dan menawan seperti anak dara.

Disebalik komen pujian yang diterima, ada pula beberapa individu yang membandingkan tubuh badan Eina dengan seorang usahawan kosmetik terkenal, Sajat atau nama sebenarnya Muhammad Sajjad Kamaruz Zaman. Tidak hanya berdiam diri, Eina tampil membalas komen tersebut dan menyatakan dia seorang wanita tulen.

Sangat berbeza dengan Sajat yang sebelum ini jantinanya didedahkan Mufti Wilayah Persekutuan sebagai lelaki selepas kontroversi lengkap berpakaian telekung dan purdah ketika menunaikan umrah. Tubuh Eina itu sangat mantap dan menjadi idaman setiap wanita. Ada ke patut disamakan dengan Sajat, bagaikan langit dengan bumi.

Klik untuk gambar besar

www.myartis.com / Sumber & foto: Beautifulnara & Instagram Eina Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TURUN PADANG - WANI COMEL SETIAP HARI VIDEO CALL MAK, KIRIM DUIT  HASIL REVIEW

Jika ramai pihak turun padang menghulurkan bantuan kepada mangsa banjir, wanita yang mengalami masalah obesiti iaitu Wani Comel turut serta menghantar bantuan kepada mangsa banjir di Pahang.

Menurut Wani, sambil menolong orang yang memerlukan, dia juga mengambil kesempatan untuk menziarahi ibunya yang tinggal di Kampung Felda Sungai Retang setelah beberapa bulan tidak bertemu: "Wani balik kampung kejap jenguk mak, sambil nak uruskan urusan di kampung," tulisnya.

Dalam pada itu, Wani atau nama sebenarnya Nurul Airawani Nazira Ibrahim ini menjelaskan ibunya tinggal bersama abang dan kakak sepanjang tempoh dia berada di Kuala Lumpur. Tegasnya, dia tidak pernah melupakan serta mengabaikan tanggunjawab sebagai seorang anak.

Klik untuk gambar besar

"Pada yang asyik tanya mak Wani duduk dengan siapa. Selama Wani di Kuala Lumpur, mak dijaga oleh abang dan kakak Wani. Jadi tak perlu lah asyik tanya Wani lagi ya.. Selama di Kuala Lumpur setiap hari Wani video call dengan mak Wani.

"Wani di KL uruskan hal rawatan Wani, peluang kerja untuk Wani.. Yang penting Wani tak pernah lupa mak Wani. Yang mana orang bayar Wani untuk buat review, Wani akan kirim duit tu ke mak. Doakan Wani ya semua. Wani nak kerja baik-baik untuk ubah kehidupan Wani dan mak," katanya.

Sementara itu, Wani yang sebelum ini menutup ruangan komen di Instagramnya itu kini dilihat sudah membukanya kembali. Kata Wani, dia hanya mahu komen yang positif sahaja tetapi jika ada komen yang tidak memuaskan, dia tidak teragak-agak untuk ambil tindakan.

"Untuk makluman semua. Ruangan komen Wani buka untuk komen yang positif saja. Jika ada komen-komen yg menyebut mana-mana pihak, menghina Wani, menegur melampaui batas, pihak Wani tidak akan teragak agak untuk ambil tindakan.

"Akaun IG Wani ini juga dipegang oleh team media Wani juga. Setiap DM dan komen yg masuk semua di pantau. Jadi Wani harap hati-hati dalam nak memberi komen. Jangan sengaja nak mencetus kontroversi provokasi di IG Wani.

"Kita hidup tak perlu nak ganggu sesiapa jika kita tak nak diganggu. Jika tidak tahu hujung pangkal cerita sebenar disebalik tabir, tidak perlu nak komen memberi kononnya nak memberi nasihat. Tengok diri sendiri dulu sebelum nak menghakimi hidup orang lain," tegasnya.

www.myartis.com / Sumber & foto: Astro Gempak & Instagram Wani Comel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SITI NURHALIZA BERHASRAT MILIKI ANAK KEDUA TAHUN INI

"Saya pun bukan semakin muda... makin meningkat usia dan sekarang pun saya dah 41 tahun, saya target untuk dapatkan seorang lagi anak sebelum usia 43. Sekarang ini saya tetap menjalani apa yang doktor sarankan dan saya akan mengikut prosedur yang sama seperti sebelum ini kerana masih ada embryo yang masih disimpan.

"Kalau boleh nak sepasanglah... sekarang dah ada perempuan, lepas ni nak lelaki pula. Apapun saya serahkan pada Allah. Sekiranya Dia izinkan, saya terima saja. Insyallah, ini semua rezeki dari Allah. Kalau jadi ia akan lekat. Walau apapun, saya serahkan pada Allah.

"Kalau Dia kata ada rezeki lagi, saya bersyukur... tapi kalau tiada rezeki pun tidak mengapa kerana Aafiyah adalah doa saya sebelum ini yang lama saya tunggu," demikian kata penyanyi Datuk Seri Siti Nurhaliza yang merancang untuk memiliki cahaya mata kedua tahun ini dan meluahkan hasratnya untuk menimang anak lelaki.

Siti, 41, berkata, dia sudah beberapa kali mendapatkan nasihat doktor bagi proses rawatan kesuburan, In Vitro Fertilisation (IVF), sama seperti yang dilakukannya sebelum ini. Tambah Siti lagi, dia juga berkemungkinan akan berehat panjang sekiranya dinasihatkan oleh doktor sebagai memenuhi tuntutan bagi menjalani proses berkenaan.

Klik untuk gambar besar

"Apapun saya kena fikirkan soal kesihatan saya juga. Kalau saya dah mulakan prosedur itu, memang saya kena berehat. Sekarang ini saya ada beberapa kali cuba berjumpa dengan doktor kerana ia ada beberapa peringkat.

"Selagi saya boleh aktif, saya akan teruskan tapi kalau dah sampai masa untuk saya kena berehat, saya akan berehat. Memandangkan saya ada dua rancangan iaitu untuk kerjaya dan keluarga, saya memilih untuk membiarkan saja mana yang jalan dahulu," ujarnya.

Untuk makluman, Siti sebelum ini pernah mengalami keguguran pada November 2015. Dia kemudiannya berkongsi berita kehamilan pada tahun 2017, iaitu selepas 11 tahun berkahwin dengan ahli perniagaan, Datuk Sri Khalid Mohamad Jiwa, 61, atau dikenali sebagai Datuk K. Hasil perkongsian hidup pasangan ini dikurniakan seorang anak perempuan bernama Siti Aafiyah yang kini berusia dua tahun.

www.myartis.com / Sumber & foto: mStar, Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAK AKAN MEMINTA MAAF ATAU PADAM VIDEO TERSEBUT..." - CAPRICE BERSEDIA BERHADAPAN DI MAHKAMAH

"Sebab ramai tanya ni kes pasal ape... kita repost 🙏 InsyaAllah Cap akan sentiasa bantu mangsa2 yang minta tolong dekat luar sana. We will not be stopped or silenced...

"Caprice diminta untuk padam video ni dan minta maaf. Hrmm salah orang boss," itulah kata penyanyi rap, Caprice menerusi laman Instgaram milikknya dimana dia tidak akan meminta maaf serta bersedia untuk berhadapan kes tersebut di mahkamah.

Sebelum ini, SM Faisal telah memfailkan saman fitnah terhadap Caprice susulan dakwaan hantaran di Instagram penyanyi rap itu mengaitkan ahli perniagaan itu dengan kes bekas isterinya, Emilia Hanafi, beberapa bulan lalu.

Klik untuk gambar besar

SM Faisal mendakwa, hantaran itu memberi implikasi kepada hubungannya sesama keluarga, kerjaya, fokus kerja serta pendapatan plaintif. Menurut SM Faisal lagi, tindakan Caprice itu membuatkan dirinya tertekan dari segi emosi serta menerima cemuhan dan gangguan daripada masyarakat.

Berhubung hal tersebut, Caprice atau nama sebenarnya Ariz Ramli berkata dia menyerahkan kepada pihak peguam bagi menyelesaikan kes berkenaan.

"Semua orang ada hak untuk saman, saya sedia untuk berhadapan dengan kes ini dan menyerahkan kepada peguam. Saya tidak akan meminta maaf atau memadam video tersebut kerana saya sudah melihat kembali video itu dan ternyata tidak ada sebarang kenyataan yang tidak benar telah dibuat," ujarnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI KAHWIN LAGI - SALIMA AF4 DAPAT MADU

Baru-baru ini, ada satu khabar dimana suami kepada Sharifah Wafa' Alhadad (isteri pertama) dan bekas pelajar Akademi Fantasia musim ke-4, Salima Habibi (isteri kedua), Ustaz Syed Abd Kadir dipercayai telah berkahwin buat kali ketiga.

Berita tersebut dikongsikan oleh isteri pertama dengan kapsyen mendoakan agar perkahwinan tersebut kekal ke syurga dan mempunyai anak yang ramai.

"Heartiest congratulations to my husband and his lovely third wife on their marriage! May you last till Jannah and have lots of cute children together. Ameeeen.

Klik untuk gambar besar
Salima bersama suami & madu barunya

"Okay ladies, only one more 'space' left. Interested partie, please approach Salima Habibi for assistance! Hehehe. #keluargabahagia #happyfamiliy #onlyonespaceleft #janganterlambat #istrisoleha #doakanyangbaik2jeok," tulis isteri pertama.

Untuk rekod, Ustaz Syed Abd Kadir mempunyai tiga orang cahaya mata iaitu Syed Abdul Rahman, Sharifah Sumayyah, dan Sharifah Zainab daripada isteri pertama.

Manakala dengan Salima pula, mereka dikurniakan seorang cahaya mata lelaki bernama Syed Ahmad Rayyan.

Salima bersama isteri pertama suaminya

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


VIDEO TERLAMPAU TIDAK WUJUD - MELIA

Komen Melia Aimiellia melalui video mengenai kontroversi petikan gambar yang didakwa miliknya oleh sebuah laman blog baru-baru ini. Bagaimanapun kata Melia, video berdurasi 30 saat yang didakwa itu sebenarnya tidak wujud melainkan sekadar gambar 'screenshot' superimpose yang pernah disiarkan di blog terbabit.

Untuk info, video ini adalah salah satu program Propaganza terbitan KRUTV yang akan bersiaran di Astro Ria. Dengarnya, program ini bakal menyaingi program Melodi yang diterbitkan oleh TV3 kerana ia sebuah program yang memaparkan pelbagai kontroversi dunia artis dan hiburan.


KENA HACK - ALIFF AZIZ BUKA INSTAGRAM BARU

Nampaknya kali penyanyi dan pelakon Aliff Aziz pula menjadi mangsa apabila akaun Instagram lamannya yang menggunakan nama '@aliffaziz91' digodam oleh pihak tidak bertanggujawab.

Suami kepada Bella Astillah itu memberitahu yang dia menggunakan nama @aliffazizofficial untuk akaun Instagram barunya itu.

"My previous Instagram account has been hacked by an irresponsible individual. My new account is aliffazizofficial on instagram. Do show some love and support my new Instagram account guys. 🖤," tulisnya di Twitter.

Klik untuk gambar besar

"Hey everyone. Unfortunately my previous account was hacked by an irresponsible individual. This is my new account. Let’s start all over again. Time for redemption. #AliffAziz
#TimeForRedemption #RDT," tulisnya di IG.

Dalam pada itu, kelihatan akaun yang digodam itu juga telah dipadam membuatkan Aliff kehilangan berjuta pengikutnya. Bukan itu sahaja, tentu ada banyak momen berharga yang turut sama hilang di dalam akaun tersebut.

Selain Aliff, selebriti lain yang pernah menjadi mangsa 'hacker' adalah Azad Jasmin, Emma Maembong dan Jihan Muse dan ramai lagi. Apapun, kami harap Aliff bersabar dengan dugaan ini.

www.myartis.com / Sumber: Media Hiburan & Aliff Aziz IG & Twitter

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - HIJRAH ALYAH SELEPAS UMRAH

"saya baru sahaja cuba berhijrah, mana yang kurang harap dapat diterima dan saya akan ubah sedikit demi sedikit," demikian kata Alyah mengenai penghijrahannya memakai tutup kepala. Beliau berkata demikian ketika dijemput membuat persembahan di Wanita Hari ini, TV3.

Meskipun tidak bertudung penuh sebagaimana artis lain, namun perubahan tersebut dilihat amat berani dan membawa kebaikan untuk Alyah sendiri. Mungkin hidayah tersebut ditemuinya ketika beliau mengerjakan Umrah baru-baru ini. Alhamdulillah..!

Klik untuk imej besar...


BAKAL TIMANG 'BABY GIRL' - AYDA JEBAT DIKECAM PILIH BERSALIN SECARA PEMBEDAHAN

"Assalamualaikum.. First of all, terima kasih di atas semua ucapan & doa yang dikirimkan buat saya & baby.. Saya doakan yang terbaik buat anda semua juga! Amin.  Saya baca ramai yang dm & comment dekat few page, yang kata 'Czer? Tak real la jadi ibu' 'Macam mana nak jadi ibu kalau kau beranak pun operate' 'Kalau operate confirm tak keluar susu, tak breastfeed kesian anak dia' 'Ikut tingkap ke? Malunya' dan banyak lagi.

"Saya tak nak comment about that. I'm here to spread positivity. To mommies yang pilih atau memang terpaksa czer/operate atas faktor kesihatan & keselamatan baby & anda, PLEASE don’t be shy, sad and stress. Ada yang sampai rahsiakan kena czer sebab takut & malu digelakkan & diperlekehkan oleh ibu yang beranak normal. Kenapa sampai jadi macamni?

"Normal atau czer, tujuannya sama, nak anak dan ibu selamat dan sihat. Doa yang baik-baik, stop negativity! Kita perlu sokongan, bukan cemuhan. Keluar kat mana pun, breastfeed ke tak, takde stretch marks ke tak, perut masa mengandung kecik atau besar ke tak, please remember… YOU’RE STILL A MOTHER. REAL ONE. No matter what. #AydaJebat #BeStrongMommies #SupportEachOther #SpreadPositivity," itulah respon penyanyi dan pelakon Ayda Jebat bila pilihannya yang ingin melahirkan anak sulung secara pembedahan Caesarean Section (C-Sect) dipertikaikan dan menerima kecaman.

Ayda sebelum ini mengumumkan bakal menerima kehadiran bayi perempuan yang akan dilahirkan sekitar September depan. Penyanyi lagu 'Pencuri Hati' itu sebelum ini dijangka akan bersalin pada 8 Oktober, namun kerana dia memilih untuk menjalani pembedahan, dia akan bersalin dua minggu lebih awal daripada tarikh jangkaan.

Klik untuk gambar besar

Menerusi sidang media secara virtual, Ayda menjelaskan, keputusan yang diambil itu tiada kena mengena dengan kesihatan ibu atau bayi. Sebaliknya, dia memang berhasrat untuk melahirkan anak melalui pembedahan sejak sebelum berkahwin lagi. Tambah Ayda, dia juga turut menyatakan perkara sama terhadap doktor yang merawatnya sepanjang kehamilan.

"Saya memang sudah buat keputusan itu. Bukan apabila ketika dapat tahu mengandung, tetapi sebelum berkahwin pun saya sudah nyatakan hasrat itu pada Nabil. Saya kata nanti bila kita kahwin, kalau ada rezeki hamil, saya pilih untuk bersalin secara pembedahan. Tiada sebab... tapi memang saya yang pilih untuk 'czer'.

"Doktor ada tanya sama ada saya mahu bersalin secara normal atau ada perancangan untuk 'czer'. Jadi saya beritahu memang nak 'czer', malah sebelum kahwin pun memang sudah 'plan' begitu. Bayi dalam kandungan sihat alhamdulillah dan saya pun sihat. Doktor pun sudah tanya betul-betul untuk dapatkan kepastian," katanya yang mendirikan rumah tangga  dengan Nabil pada 1 Januari 2021 selepas lapan bulan mengikat tali pertunangan.

Bagaimanapun, pilihan Ayda itu tidak disambut baik sesetengah pihak. Netizen berpendapat, Ayda melepaskan peluang untuk merasai 'nikmat' sebenar melahirkan anak. Ada juga yang mengecam tindakan itu dengan berkata, ibu yang beranak 'ikut tingkap' tidak dapat mengeluarkan susu.

Isteri kepada pengacara Nabil Mahir itu menerusi hantaran di laman Instagram enggan memberikan sebarang komen berkenaan kritikan yang diterimanya itu. Ayda sebaliknya mengambil langkah menyebarkan kata-kata positif dan memberikan semangat kepada ibu-ibu yang lain.

Jelas Ayda, ibu yang terpaksa melahirkan anak secara pembedahan tidak perlu berasa malu, sedih atau tertekan. Malah, ada yang sehingga sanggup merahsiakan proses pembedahan semata-mata kerana tidak mahu diperlekehkan ibu yang bersalin secara normal. Dalam masa sama, Ayda menyeru orang ramai memberikan sokongan bukannya cemuhan. Apa yang penting adalah keselamatan ibu dan anak itu sendiri. Tidak kiralah bersalin secara pembedahan atau normal, anda adalah seorang ibu, ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEMAR BERSEDEKAH - ALLAHYARHAM MR OS BERI DISKAUN RM5 PADA PENUMPANG TEKSINYA

Ya Allah muliakan hati Allahyarham Mr Os atau nama sebenarnya Mohd Yusof Abdul Hamid, 55, yang memberi diskaun RM5 kepada penumpang teksinya.

Menurut penceramah bebas Ustaz Hanafiah Abdul Malek, Allahyarham Mr OS merupakan insan yang baik hati dan gemar bersedekah.

Bagi sesiapa yang belum tahu, Allahyarham Mr Os pernah bekerja sebagai pemandu teksi untuk menampung perbelanjaan harian.

"Kalau orang yang naik teksi dia tak cukup duit, dia tak berkira sangat, dia menderma. Contoh kalau tambang teksi RM25, dia bagi diskaun RM5.

"Dia beritahu kalau kalau 20 orang naik teksinya dalam sehari, seorang tambang RM25, sebanyak RM5 daripada tambang itu dia sedekah. Jadi dalam sehari dia sedekah RM100," ujar Ustaz Hanafiah yang menceritakan mengenai Allahyarham Mr Os.

Untuk makluman, Mr Os kembali ke rahmatullah pada jam 2.45 petang semalam di Hospital Selayang akibat kanser paru-paru.

Kata Ustaz Hanafiah lagi, dua minggu lalu, Allahyarham Mr Os pernah berbisik kepadanya menyatakan mahu mati syahid pada satu forum dakwah di Gerik, Perak.

"Ustaz, saya nak mati syahid, saya nak mati ketika berdakwah. Saya mahu bantu Zakat Perak sedaya upaya supaya lebih ramai bayar zakat," bisik pelawak itu kepada Ustaz Hanafiah pada Jumaat, 25 Mac lalu.

Genap dua minggu selepas menyatakan hasratnya itu, Mr Os meninggal dunia dan jenazahnya disemadikan di Tanah Perkuburan Islam Bukit Permata Taman Seri Gombak sebelum Maghrib semalam.

"Ada hadis yang mungkin sesuai menceritakan mengenai Allahyarham iaitu 'Sesiapa yang meringankan beban saudaranya, maka Allah SWT akan meringankan bebanannya di akhirat nanti.’ Wallahualam," jelasnya.

Allahyarham dilantik sebagai Duta Zakat Negeri Perak pada Disember tahun lalu, dan itulah kali pertama mereka berkongsi pentas forum dan itulah juga kali pertama Allahyarham berdakwah.

Ustaz Hanafiah berkata yang Allahyarham beritahu sepanjang dia sakit, sudah 22 kali menjalani rawatan kimoterapi.

"Pada 25 Mac, saya berjumpa dan berkongsi pentas buat kali kedua dengan Allahyarham di Masjid Grik, Perak. Saya lihat Allahyarham terlalu kurus dan kelihatan tidak sihat.

"Saya tanya kali pertama dia tidak jawab, kedua pun tidak. Kali ketiga, ketika ahli panel lain membuat ulasan, barulah Allahyarham beritahu dia menghidap kanser tiroid yang merebak ke paru-paru.

"Ketika itu dia pegang bahu saya dan bisik kepada saya, 'Ustaz, saya kalau boleh sakit macam mana pun saya nak juga datang berdakwah. Harapan saya nak mati syahid ketika berdakwah'.

"Saya jadi sebak, nak menangis dan peluk dia. Hilang 'mood' untuk menjadi moderator dan saya tertunduk.

"Saya beritahu dia sepatutnya berehat kerana khidmat dia untuk berdakwah masih diperlukan. Apatah lagi selepas tiga hari menjalani kimoterapi namun dia tidak mahu dan nak teruskan berdakwah.

"Allahyarham juga sanggup terima undangan berceramah walaupun bayaran tidak sebanyak seperti undangan melawak dan mengacara. Dia tidak kisah mengenai bayaran," katanya.

Dalam pada itu, Ustaz Hanafiah turut memberitahu bahawa Allahyarham tidak menyatakan mahu meninggalkan dunia seni malah akan meneruskannya seperti rancangan Oh! My English kerana ada mesej.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


'MISTERI DILAILA' - SYAFIQ YUSOF AKUI TIRU JALAN CERITA 'VANISHING ACT', MOHON MAAF

Semua mengetahui mengenai filem 'Misteri Dilaila' arahan Syafiq Yusof yang mendapat sambutan hangat kerana mempunyai jalan cerita yang sangat menarik dan tidak klise seperti filem tempatan yang lain. Namun begitu, timbul dakwaan bahawa filem itu meniru sebuah filem antarabangsa 'Vanishing Act' yang ditayangkan pada tahun 1986.

Bagaimanapun, Syafiq ketika itu tidak memberikan sebarang komen lanjut dan kini selepas setahun isu tersebut diperkatakan, pengarah itu tampil memberikan penjelasan mengenai dakwaan tersebut. Menerusi akaun Facebooknya, Syafiq akhinrya mengakui filem seram arahannya itu meniru jalan cerita 'Vanishing Act'.

Sebagai seorang yang begitu mencintai dunia perfileman dan datang daripada keluarga seni yang hebat, Syafiq mengakui dia merasa sedikit tertekan untuk terus membuktikan dirinya setanding dengan bapanya, Datuk Dr Yusof Haslam dan abangnya, Syamsul Yusof.

Klik untuk gambar besar

Syafiq mencari pelbagai formula untuk menghasilkan sebuah filem yang hebat dan lain daripada lain. Akhirnya, idea baru tercetus saat dia membaca sebuah buku yang mengajar cara bagaimana untuk kita mengambil inspirasi daripada karya orang lain, memberikan nafas baru dan seterusnya dapat menghasilkan sesuatu yang unik.

Tidak dinafikan, agak kecewa apabila ada isu tiru meniru ini tetapi kami respek Syafiq begitu berani mengakui kesilapannya dan pada kami, filem-filemnya sebelum ini sudah membuktikan dia mampu melangkaui pengarah lain pada usia yang muda. Apa-apa pun, harapnya perkara ini dijadikan pengajaran dan semoga Syafiq terus berkarya.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAFIZ HAMIDUN DEDAH DIGANGGU 'GADIS MISTERI'

Kita semua akan rasa takut jika ada 'stalker' yang obses dan mengganggu kehidupan kita dan perkara tersebut itulah juga yang dirasakan oleh penyanyi Hafiz Hamidun.

Hafiz menerusi laman sosialnya mendedahkan dia diganggu seorang gadis misteri dan lebih menyeramkan, gadis itu pernah mimpikan Hafiz tetapi situasi didalam mimpi itu sangat menakutkan dan merepek.

Rata-rata netizen juga turut merasa seram dengan apa yang berlaku dan meminta Hafiz untuk lebih berhati-hati. Buat sahaja laporan polis untuk mengelakkan sesuatu perkara buruk berlaku.

Klik untuk gambar besar

Difahamkan, gadis itu sudah lama lari dari rumah dan ini bukan kali pertama beliau memuatnaik sesuatu yang pelik.

Apa-apa pun, lebih baik Hafiz mengambil langkah untuk berjaga-jaga dan tidak mencampuri urusan individu itu bersama keluarganya. Memanglah kasihan tetapi fikirkan juga keselamatan diri.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


OVERDUE 2 MINGGU: "SO BABY NAK LAHIR TAHUN 2019 ATAU 2020??" - YATT HAMZAH

"Haritu 26 Dec Bonda ke @pusrawiofficial dan hampir2 kena admit sbb Doktor bg date sampai 26 shj. Tapi bila check up baby, urine test, CTG (monitor jantung baby), Alhamdulillah semua ok. Air ketuban pun banyak. So doctor Habibah bg masa lg pd Bonda hingga 31 Dec 2019. Tu kira habis nego dah tu..

"Kalau baby still happy dlm tummy Bonda, kenalah paksa dia keluar... So baby Bonda awak nak lahir 2019 atau 2020??," kata pelakon Yatt Hamzah yang akui tidak sabar menanti kelahiran cahaya mata keempatnya yang kini sudah melepasi tarikh matang sepatutnya anak dia dilahirkan.

Dalam entri tersebut yang dimuatnaik di laman Instagram, Yatt bimbang kerana sehingga kini tiada tanda bayinya untuk keluar, jika tidak doktor berikannya masa sehingga 31 Disember ini untuk melahirkan bayinya itu.

Klik untuk gambar besar

Kemas kini terdahulu, Yatt ada berkongsi mengenai persiapannya yang sudah dilakukan sejak dua minggu lagi untuk bersalin. Yatt turut berkongsi tips serta senarai barang-barang keperluan ibu dan bayi untuk dibawa ke hospital: "Dah berhabuk dah beg hospital ni, dekat 2 minggu dah bonda packed. Tapi Baby tak keluar2 juga walaupun EDD dah lepas lama dah 18/20 Dec 2019 haritu.

"Adakah Baby akan keluar 2019 atau 2020?? Rabbi Yassir Walaatuassir Ya Kareem.. So spt yg korang nampak, Bonda mmg selalunya pack brg2 Bonda & Baby pakai luggage senang sbb x tahu brp lama akan stay hospital. Bonda selalunya mmg lama sikit sbb semua anak sebelum ni Overdue..," tulis Yatt yang menerima komen dimana ata-rata pengikutnya mendoakan agar urusannya dipermudahkan.

Untuk maklumn, Yatt mendirikan rumah tangga dengan juru video Mohamad Zulfahdli Khairuddin pada Februari 2016. Pasangan ini dikurniakan dua cahaya mata Suci Humaira Iqlima, 3, dan Suci Hayfa Medina, 1. Yatt mempunyai seorang lagi anak, Suci Hanania Malika, 7, hasil perkahwinannya terdahulu dengan Abdul Mutalib Shukor.

www.myartis.com / Sumber: Astro Gempak & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES HILANG ZALINA AZMAN - RAS ADIBA TAK PUTUS ASA MENCARI RAKAN SEKERJANYA

"Di mana juga awak berada, saya harap, dalam keadaan baik. Deep (Ras) nak rehat ni Zal (Zalina) dan Deep doakan Zal pun sama," demikian tulis senator Datuk Ras Adiba Radzi tidak berputus asa untuk mencari bekas rakan sekerjanya, Zalina Azman yang dilaporkan hilang sejak November tahun lalu.

Malam tadi, Ras ditemani beberapa kru program terbitan TV3, 999 meninjau lokasi pejabat dan studio lama TV3 di Jalan Liku, Bangsar, di sini, iaitu tempat mereka sama-sama bertugas dahulu.

Ras memilih lokasi itu atas andaian Zalina mungkin datang ke tempat yang memberi makna dalam hidupnya. Difahamkan, Ras memulakan pencarian selepas Maghrib, malam tadi dan berakhir awal pagi, hari ini.

Ras menerusi Instagram turut memaklumkan dia akan menyambung usaha mencari Zalina, hari ini. Dalam hantaran sama, Ras juga mendoakan kesejahteraan Zalina yang dipanggil Zal itu. Semalam, Ras berkongsi video ketika dia keluar melakukan pencarian di sekitar kawasan Jalan Liku, di sini.

"Hari ini (semalam) hari ketiga kita mencari Zal. Hari ini (semalam) saya tukar haluan, saya ke Bangsar, ke Jalan Liku di mana kami bertugas di sini di TV3.

"Rasa sedih sikit sebab saya datang ke sini, melalui lorong ini, saya sedih sebab banyak yang saya ingat. Saya dan Zal dulu bertugas di sini dan banyak memori bagus di sini.

"Tapi, kali ini saya datang dengan harapan mungkin dia ada di sini. Mungkin dia berjalan-jalan di sini, mungkin di sini dia ingat," katanya.

Kehilangan Zalina atau nama sebenarnya, Zalina Shaharah Azman hangat diperkatakan selepas tersebar berita polis menerima laporan anak lelaki Zalina, Mikhael, 33, mengenai kehilangan ibunya pada 29 November tahun lalu.

Zalina dilaporkan hilang selepas Mikhael gagal menghubunginya sejak 24 November tahun lalu bagi memaklumkan bapanya dimasukkan ke hospital.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBELUM BERGELAR SUAMI MIRA FILZAH - INI PESANAN IBU BUAT WAN EMIR ASTAR

Pelakon Mira Filzah dan pasangannya, anak Timbalan Menteri Di Jabatan Perdana Menteri, YB Datin Mastura Yazid iaitu Wan Emir Astar Wan bakal disatukan sebagai suami isteri dalam beberapa jam sahaja lagi iaitu 8.30 malam ini.

Apa yang pasti, ramai peminat yang tidak sabar untuk menantikan majlis penikahan pasangan ini malam tadi. Namun, menerusi Facebook Datin Mastura, beliau sempat menitipkan sedikit coretan khas buat anakanda sulungnya yang begitu menyentuh hati sebelum bergelar suami kepada Mira Filzah.

Dalam perkongsian itu, beliau memaklumkan Allahyarham suaminya ingin sekali melihat anak sulung mereka menamatkan zaman bujang secepat mungkin namun beliau tidak berkesempatan.

Klik untuk gambar besar

Malah, Datin Mastura memberitahu Allahyarham Datuk Wan Mohamad Kahir-ril juga sudah membuat rekabentuk pelamin untuk anaknya itu sama seperti yang dilakukan semasa majlis perkahwinan anak keduanya, Wan Imar.

Datin Mastura turut memaklumkan bahawa arwah suaminya sempat menitipkan pesanan kepada Wan Emir agar menjadi seorang suami yang bertanggungjawab apabila tiba masanya nanti.

"Antara pesanan Arwah Papa untuk Emir, Jadilah seorang Suami yang baik dan bertanggungjawab. Isteri adalah amanah Allah SWT ke atas diri Emir. Perlu di sayangi dan di lindungi dengan jiwa dan raga. Keluarga keutamaan setiap Suami. Berbahagialah dan Berbahagialah hingga ke Jannah," tulisnya.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CUTI SEKOLAH HUJUNG TAHUN - AZRI ISKANDAR BAKAL AKHIRI ZAMAN DUDA BERSAMA DR AZRA

Nama pelakon Azri Iskandar sebelum ini hangat diperkatakan selepas mengesahkan bakal mendirikan rumah tangga dengan penulis skrip bernama Dr Azra Diera.

Pada Ogos lalu, Azri mengesahkan dia dan kekasihnya sudah pun bertunang pada Jun lalu, namun hubungan cinta pelakon itu masih misteri apatah lagi tidak pernah mendedahkan wajah kekasihnya kepada umum.

Dalam masa sama, Azri memohon maaf kerana masih tidak boleh berkongsikan gambar pertunangannya atas permintaan keluarga Azra.

Menerusi laporan Astro Gempak, Azri memaklumkan cinta mereka tetap utuh dan bakal disatukan sebagai suami isteri pada hujung tahun ini dan sedang mengumpul duit kahwin.

Klik untuk gambar besar

"Hubungan saya dengan Ara okay saja. Cinta saya pada Ara pun masih sama… tak ada yang berubah walaupun dihina haters. Ara pun sama, tetap teguh dengan cinta dan perancangan kami bernikah dan hidup bersama. Saya dah dewasa, dah lama pun dalam industri.

"Jadi, tak goyang dengan kata-kata orang lagi. Insya-Allah mungkin cuti sekolah dalam hujung tahun ini, kami akan disatukan. Sekarang saya tengah kumpul duit kahwin... masih belum cukup. Cinta saya pada Ara," katanya.

Dalam pada itu, Azri memberitahu kekasihnya itu masih fobia dengan kecaman yang diterima sehingga ibunya pengsan dan dikejarkan ke hospital.

"Sehingga kini, Ara masih fobia dengan insiden ibunya pengsan. Sampai sekarang masih ramai haters yang kecam saya… nak kahwin pun kena kecam,” katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PENYANYI 'CINTA UNTUK NABILA', USTAZ RADZI MENINGGAL DUNIA

Pada jam 11.10 malam semalam, bekas penyanyi kumpulan rock Melissa yang aktif pada tahun 1990-an dan pernah popular dengan lagu 'Cinta Untuk Nabila', Ustaz Radzi dilaporkan meninggal dunia.

Difahamkan, Allahyarham bersama rakannya daripada kumpulan Melissa itu menjayakan persembahan untuk program Hiburan Santai Seniman anjuran Persatuan Seniman Malaysia (Seniman) dan Dewan Bandaraya Kuala Lumpur (DBKL) di Panggung Anniversari.

Ustaz Radzi atau nama sebenarnya Mohd. Radzi Abdul Hamid, 52, merupakan orang terakhir menjayakan persembahan dan berada di atas pentas sekitar pukul 10.30 malam untuk menyanyikan lagu pertama berjudul 'Kami Mat Rock'.

Menurut Presiden Rurov Republic, Ammerz Danish menerusi posting di Facebook miliknya, Ustaz Radzi rebah dan terus sujud ketika membuat persembahan itu dibawa ke belakang pentas sebelum disahkan meninggal dunia akibat kekurangan oksigen oleh pasukan perubatan yang memberi bantuan tidak lama selepas itu.

Klik untuk gambar besar

"Di minit ke 17 ustaz Radzi Melissa II yg popular dengan lagu cinta utk nabila rebah Dan terus sujud.. terus direhat kan. kami di belakang pentas menunggu keputsan dari pegawai perubatan..

"KITE SAME2 BERDOA AGAR BELIAU PULIH SEPERTI SEDIAKALA. GET WELL SOON MY SIFU. DAN BELIAU TELAAH DI SAH KAN MENIGGAL DUNIA PADA 11.10pm td di back stage pangung anniversary sebentar tadi AL. FATIHAH," tulisnya yang turut berkongsi video live Ustaz Radzi yang sedang membuat persembahan tiba-tiba rebah.

Difahamkan jenazah Allahyarham yang turut diiringi dua anaknya itu terus dibawa ke Hospital Kuala Lumpur untuk proses bedah siasat.

KLIK LINK DIBAWAH INI UNTUK TONTON VIDEO:

VIDEO 1
VIDEO 2

www.myartis.com / Sumber: Astro Gempak & kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


OBESITI, GASTRIK & GANGGUAN TIDUR - ANTARA SEBAB RAHIM DIBEDAH

"Saya memang mengalami masalah gastrik agak sudah lama selain gangguan tidur sehingga terpaksa menggunakan alat tekanan saluran pernafasan berterusan bagi membolehkan saya tidur.

"Kesukaran tidur selain nafas terhenti disebabkan obesiti menyebabkan masalah itu dan memerlukan saya menggunakan alat itu untuk memastikan saya sentiasa mendapat oksigen.

"Apabila saya bertemu dengan pakar dan berbincang mengenai masalah saya ini, pembedahan pintasan gastrik sangat sesuai bagi menyelesaikan masalah saya sekali gus dapat mengurangkan berat badan berlebihan," kata pelawak dan penyampai radio Rahim Sepahtu.

Rahim menjelaskan tindakannya melakukan pembedahan Bariatric Surgery atau pintasan gastrik bukan kerana ingin mengambil jalan mudah mengurangkan berat badannya.

Klik untuk gambar besar

Sebaliknya kata Rahim, masalah obesiti, gastrik selain gangguan tidur yang dikenali sebagai obstructive sleep apnea (OSA) dihadapinya sejak dua tahun lalu menjadi penyebab dia melakukan pembedahan itu.

Rahim atau nama penuhnya Rahim Mat Ali, 48, menjalani pembedahan itu di iHeal Medical Centre, Kuala Lumpur pada Khamis.

Bercakap lanjut mengenai pembedahan itu, Rahim berkata, doktor mengecilkan saiz perutnya sebanyak 70 peratus daripada saiz asal. Rahim bersama kenalan dan Dr Mustafa Mohammed Taher (kanan) yang melakukan pembedahan pintasan gastrik.

Kata Rahim, dia menyasarkan dapat menurunkan berat badannya sebanyak 15 ke 20 kilogram dalam tempoh dua bulan selepas pembedahan selain tidak perlu lagi bergantung kepada alat tekanan saluran pernafasan untuk tidur.

"Hendak kurus bukanlah keutamaan saya tetapi lebih kepada kepentingan untuk menjaga kesihatan memandangkan usia pun semakin meningkat.

"Sasaran saya agar masalah seperti gastrik dan sukar tidur dapat pulih selain menjalani kehidupan lebih sihat selepas ini," ujarnya.

Sementara itu, Rahim berkata, sehari selepas pembedahan keadaannya beransur pulih namun perlu mengikut diet yang betul bagi memastikan badannya dapat berfungsi dengan baik.

Untuk pengetahuan, sebelum ini, antara artis yang pernah membuat pembedahan sama adalah Aishah dan pelawak Vicha.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TARIK DIRI DARIPADA ABPBH - NEELOFA MAHU BEREHAT DUA TAHUN

Menerusi sebuah kenyataan media yang dihantar oleh pihak pengurusan, pengacara rancangan MeleTOP, Noor Neelofa Mohd Noor, 30, telah mengumumkan untuk menarik diri daripada Anugerah Bintang Popular Berita Harian (ABPBH) untuk edisi ini dan juga edisi akan datang dan mempunyai sebab tersendiri mengapa dia membuat keputusan terbabit.

"Assalammualaikum dan salam sejahtera. Terlebih dahulu, Lofa ingin ucapkan setinggi-tinggi tahniah kepada akhbar Berita Harian dengan pengumuman penganjuran Anugerah Bintang Popular Berita Harian Ke-32 (ABPBH32). Lofa pasti, acara berprestij tersebut akan disambut dengan penuh gemilang dan warna-warni.

"Begitupun, dengan rasa rendah hati, Lofa ingin mengumumkan penarikan diri daripada Anugerah Bintang Popular Berita Harian (ABPBH) untuk edisi ini dan juga edisi akan datang. Buat masa ini, Lofa agak sibuk dengan penjenamaan semula Naelofar Hijab dan beberapa hal berkaitan perniagaan. Justeru, agak sukar untuk menyeimbangkan karier seni dan bisnes," tulisnya.

Klik untuk gambar besar

Neelofa juga memaklumkan dia bukan menarik diri sepenuhnya daripada acara anugerah terbabit: "Lofa bukan menarik diri sepenuhnya. Tetapi mungkin berehat untuk tahun ini dan tahun depan. Insyaallah, jika Lofa sudah tidak lagi sibuk dengan bisnes, Lofa akan kembali aktif dalam seni. Jika Lofa sudah kembali aktif, baru rasa berbaloi untuk terlibat dalam majlis anugerah.

"Walaupun Lofa tidak lagi bertanding dalam ABPBH tahun ini, Lofa masih memberikan sokongan. Mana mungkin melupakan kenangan-kenangan indah yang tercipta sepanjang bersama kalian? Lofa doakan agar ABPBH terus maju dan terus megah berdiri dalam penganjuran edisi-edisi seterusnya," katanya lagi yang pernah bergelar Bintang Paling Popular di ABPBH 29 dan pernah meraih trofi Pengacara TV Popular sebanyak lima kali dari ABPBH 27 sehingga ABPBH 31.

www.myartis.com / Sumber & foto: Astro Gempak & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UCAPAN SAYU AFDLIN SHAUKI BUAT HARUN SALIM BACHIK SEMPENA HARI LAHIRNYA

Pemergian pelakon dan pelawak Harun Salim Bachik pada 8 Mac yang lalu merupakan sesuatu kehilangan besar dalam dunia komedi tanah air.

Antara insan yang cukup merasai kehilangan Allahyarham ialah rakan baiknya, Afdlin Shauki.

Terbaru, sempena menyambut hari kelahiran pada 19 Mei, Afdlin telah memuat naik sekeping gambar menerusi laman instagram miliknya yang berkongsi cerita mengenai perjalanan kariernya bersama Allahyarham Harun Salim Bachik.

Klik gambar untuk size besar

Untuk pengetahuan semua, Afdlin dan arwah Harun berkongsi tarikh hari lahir yang sama.

"Tadi aku bukak laptop aku ada notification, its your birthday today!! Tapi lepas tu ada keluar satu lagi notification, it's Harun Salim Bachik's birthday!!...

"Sahabatku Allahyarham Harun Salim Bachik juga berkongsi sama hari jadi dengan aku dan sudah berberapa tahun hari jadi kami akan celebrate bersama selepas kami menjadi kumpulan Boboi.

"Saya sangat bertuah yang dapat berkongsi masa dan berkerjasama dengan insan yang sangat hebat ni. Ini gambar sewaktu kami pergi bercuti ke kota london bersama.

"Beliau adalah seorang kawan dan partner yang sangat baik dan tak mungkin akan terganti permata seperti ini lagi, Semoga rohnya dicucuri rahmat dan di tempatkan dikalangan roh-roh orang yang beriman.

"I miss you and will always love you abang Harun. Sehingga ketemu lagi di akhir masa InsyaaAllah. Al-Fatihah," luah Afdlin.

Rata-rata pengikut Afdlin Shauki di Facebook turut sama berkongsi kesedihan selain memberi sedekah Al-Fatihah buat Allahyarham.

Al-Fatihah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


#10YEARCHALLEGE - MIZZ NINA KONGSI DIRINYA TAK TAHU BACA 'ALIFF BA TA'

"Jangan pernah hakimi kehidupan orang lain. Kamu mungkin tidak tahu bagaimana saya berusaha untuk menjadi insan dan muslimah lebih baik. Galakan itu adalah kunci.

"Saya tidak pernah bayangkan akan mengalami perubahan besar secara luaran mahupun dalaman. Allah menuntun saya kembali mengamalkan ajaran Islam.

"Saya sekarang mengikuti kursus diploma Ta'leem al-Quran, melakukan dakwah dan memberikan ceramah. Kita tidak pernah terlambat untuk belajar al-Quran.

"SubhanAllah. Alhamdulillah atas semua berkat," kata Mizz Nina menerusi laman Instagramnya, yang tidak ketinggalan melakukan cabaran #10yearchallenge, bagaimanapun, dia bukan berkongsi gambar sebaliknya perubahan hidup yang dialami sejak 10 tahun lalu.

Klik untuk gambar besar

Isteri kepada penyanyi Noh Salleh itu berkata, pada 2009, dia langsung tidak mengenali 'Alif Ba Ta' dan hanya menghafal surah al-Fatihah dan tiga Qul.

Malahan, Mizz Nina atau nama sebenarnya Shazrina Azman atau Mizz Nina turut mengakui bahawa dia hanya mulai belajar membaca al-Quran pada usia 33 tahun.

Mizz Nina turut menasihati buat individu yang sedang berusaha memperbaiki diri agar terus berbuat demikian tanpa putus asa. Katanya, banyak perkara yang berubah dan dia berdoa agar Allah terus memimpin semua orang ke jalan lurus.

Menerusi perkongsian itu juga, Mizz Nina mendedahkan dia pernah berputus asa mencari pasangan hidup dan hanya fokus pada kerjaya seni.

"Pada 2009, saya berusia 29 tahun, masih solo dan fokus pada kerjaya. Saya putus asa mencari pasangan hidup dan hanya tumpukan pada latihan menyanyi.

"Saya tidak sangka bertemu dengan suami pada penghujung 2009. Alhamdulillah, Allah satukan kami dan berkahwin tidak lama selepas itu.

"Hidup saya perlahan-lahan mulai berubah. Malahan, perubahan itu saya mulai saya rasai ketika abang saya meninggal dunia. Walaupun tidak solat lima kali sehari tetapi saya tidak menutup hubungan saya dengan Allah,” katanya.

www.myartis.com / Sumber & foto: Harian Metro & Instagram Mizz Nina

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSLAN SHAH NAFI GIMIK: "TEKANAN DARAH SAYA SANGAT TINGGI IAITU DENGAN BACAAN 220"

Insiden pelakon dan penyanyi, Roslan Shah rebah dan pengsan ketika tampil sebagai tetamu jemputan di program Wanita Hari Ini (WHI) semalam telah didakwa segelintir pihak bahawa itu gimik semata-mata.

Menjawab dakwann berkenaan, Roslan, 50, ketika dihubungi berkata, sekiranya itu hanyalah gimik, tidak mungkin pihak TV3 dan hospital mengeluarkan laporan kesihatan rasmi mengenai penyakit darah tingginya.

"Benda ini bukan gimik. Kalau saya pengsan, mati serta-merta, adakah itu pun orang anggap gimik? Macam-macam dakwaan saya terima sehingga ada orang cakap saya bayar TV3 untuk strategi pemasaran. Benda ini disahkan oleh TV3 dan doktor, tekanan darah saya naik sehingga lebih 220 dan badan panas sebab demam.

"Kalau saya tak demam dan buat gimik, mana boleh keluar keputusan pemeriksaan daripada pihak hospital. Saya pun tak ingin perkara ini berlaku. Saya tak mahu menyusahkan pihak TV3 hingga mereka pun perlu keluarkan kenyataan media," jelasnya.

Menurut Roslan, sekiranya itu adalah gimik, dia tidak akan membiarkan mukanya terhempas di bucu meja yang berada di hadapannya. Roslan yang berasal dari Singapura itu bagaimanapun memaafkan netizen yang membuat spekulasi tidak benar itu.

"Kalau betul-betul gimik, saya tahan dengan tangan dan muka saya takkan kena bucu meja itu. Ini kalau tengok semula video itu, muka saya terhempas di meja. Saya maafkan semua komen-komen negatif daripada netizen itu. Saya sentiasa berfikiran positif. Saya tak pernah bermusuh dengan sesiapa.

"Ada rakan-rakan artis yang beri semangat. Mereka suruh jaga diri dan kesihatan. Ramai artis hubungi tanya khabar saya. Terima kasih kepada orang Malaysia, Singapura, Indonesia dan Brunei yang menghantar mesej dan mendoakan kesihatan saya," katanya.

Dalam pada itu, Roslan akui kejadian pengsan dan rebah secara tiba-tiba itu berlaku dengan pantas. Roslan yang mendapat rawatan di Hospital Sungai Buloh itu sudah dibenarkan pulang ke rumah dan berehat, hari ini.

"Sebenarnya sebelum kejadian saya berborak seperti biasa ketika ditemu ramah sehinggalah saya terbatuk dan tiba-tiba tersedak seperti sukar bernafas. Saya jadi pitam dan terus rebah kerana kepala saya pening tapi selepas itu saya separuh sedar dan tak ingat apa-apa yang berlaku dan sedar-sedar saya dihantarkan ke hospital.

Kurang jelas tahap kesihatannya kini, Roslan berkata dia hanya diberitahu oleh doktor tekanan darahnya amat berbahaya. Pun begitu, Roslan menberitahu hasil ujian C0V1D dia disahkan negatif.

"Saya belum berjumpa dengan doktor lagi untuk bertanya lanjut mengenai tahap kesihatan saya, cuma saya diberitahu tekanan darah saya sangat tinggi iaitu dengan bacaan 220. Saya pun terkejut kerana saya tidak pernah mempunyai sebarang penyakit terutama darah tinggi sebelum ini.

"Mungkin kerana dalam minggu ini saya agak sibuk menghadiri banyak show dan sebagainya. Seingat saya juga saya kurang sihat kerana terkena hujan beberapa hari lalu," kongsinya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - NORMAN HAKIM & MEMEY KONGSI WAJAH BABY BARU

Jika semalam, Norman Hakim dan Memey Suhaiza hanya berkongsi gambar sipi anak lelaki kedua mereka, terkini mereka akhirnya sudi berkongsi lebih banyak gambar wajah baby mereka itu dengan peminat.

Untuk rekod, Memey kelmarin selamat melahirkan anak kedua mereka pada secara normal di Dewan Bersalin Muslimah, Sri Gombak, selangor.

Mennai nama pula, Norman berkata dia kini sedang mencari nama terbaik untuk anak keduanya itu.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZWAN DAN AZMIN

Air dicincang takkan putus! Begitulah gambaran yang dapat dinyatakan tentang kehadiran Azmin di rumah terbuka Aidilfitri di kediaman adiknya, Azwan Ali di Ukay Perdana baru-baru ini. Turut hadir ialah isteri Azmin, Shamsidar Taharin. Walaupun mereka berdua pernah berselisih faham, namun ikatan kekeluargaan sebenarnya mampu mengatasi segalanya...Klik untuk gambar besar..!(\__/)(='.'=)(")_(")myartis 2009


BYE-BYE AWAN BIRU - ZARUL UMBRELLA SAH LETAK JAWATAN

Selepas 17 tahun berkhidmat sebagai pramugara Malaysia Airlines (MAS), penyanyi Zarul Umbrella akhirnya telah membuat keputusan untuk meletak jawatan tersebut untuk fokus kepada bidang nyanyian, setelah populariti beliau mula meningkat semula sejak menyertai program Gegar Vaganza 3.

"Sudah lama saya menimbangkan dilema sama ada ingin terus bekerja dengan Malaysia Airlines atau fokus kepada kerjaya sebagai penyanyi.

"Saya yakin dengan keputusan untuk menjadi penyanyi sepenuh masa. Keputusan yang dibuat adalah hasil perbincangan bersama isteri dan keluarga.  Semoga tindakan yang diambil adalah perkara terbaik untuk kerjaya saya buat masa ini," jelasnya.

Zarul atau nama penuhnya, Zairulkefli Husin itu berkata yang dia sudah menghantar e-mel rasmi kepada pihak pengurusan Malaysia Airlines.

"Mereka ada menelefon bertanya mengenai keputusan saya untuk berhenti. Cuma saya belum sempat menandatangani surat rasmi lagi," katanya.

--- IKLAN ---

Menurut Zarul, beliau selepas ini harus bijak merencana kehidupan dan masa depannya kerana sudah tidak bergaji tetap.

"Memandangkan saya sudah tiada gaji tetap, saya perlu menyusun dan menyimpan wang sebaik mungkin. Ibaratnya, saya bertukar syarikat kerja saja kerana sekarang tertumpu kepada bidang nyanyian.

"Jika saya rindu untuk terbang di awan biru, saya boleh kembali bekerja selepas dua tahun. Itu semua bergantung kepada keadaan dan masa depan," katanya.

Kami harap keputusan yang dilakukan oleh Zarul adalah yang terbaik buat dirinya.

Sumber: Berita Harian

Foto: Zarul Umbrella IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAYA LETAK BATAS & JARAK... SAYA TUTUP KOMEN BUKAN BERMAKSUD SAYA TAKUT ATAU KALAH" - ELYANA

Penyanyi Elyana mengakui masih lagi mahu menggunakan media sosial sebagai medium untuk berkongsi dan mencari rezeki, sungguhpun mendapat kecaman yang teruk daripada netizen dan orang awam. Begitupun, kongsi Elyana, dia mungkin tidak'seramah' dahulu dan lebih meletakkan batasan antara dirinya dengan peminat.

"Kalau ada pilihan dan pekerjaan saya tidak melibatkan pengguna media sosial, ia lebih membahagiakan. Tapi sekarang, pekerjaan saya perlukan platform media sosial. Nak tak nak saya perlukannya.

"Begitupun, mungkin saya tidak terlalu terbuka seperti dulu. Saya letak batas dan jarak seperti menutup ruangan komen. Saya tutup komen bukan bermaksud saya takut atau kalah. Cuma saya nak kena ada ruang sedikit," jelasnya.
baru ini.

Melanjutkan bicara, Elyana atau nama sebenarnya Erneelya Elyana Emrizal, 35, berkata yang selama ini dia suka berinteraksi dengan peminat. Namun, rasa itu semakin memudar. Dalam pada itu, Elyana turut mengucapkan terima kasih kepada orang ramai yang mendoakan dirinya selama ini.

"Saya suka untuk rapat dan berkawan dengan peminat. Saya suka bila orang nak bergambar, sebab saya rasa itu tanda kasih sayang saya pada org lain. Saya sayang semua, tapi kadang-kadang kebaikan kita tidak dibalas dgn kebaikan. Jadi saya perlu ada jarak dan batas sekarang," katanya.

"Jika anda rasa masih mahu mendoakan saya, saya harap doa yang baik itu berbalik pada anda. Dan jika anda rasa saya tak layak untuk dapatkan doa anda, saya tetap akan mendoakan anda, supaya hidup anda dipermudahkan oleh Allah, diberi kesihatan yang baik dan anda tidak akan dapat sekalipun rasa apa yang saya rasa dan apa yang saya yanggung selama ini," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK PERNAH SUNYI, MERIAH DENGAN ANAK-ANAK" - AZHARINA

"Bukan kerana saya garang, ada yang berkenalan namun senyap tidak lama selepas itu. Mungkin mereka merasakan saya terlalu sibuk. Kini, anak-anak jadi keutamaan saya.

"Insya-Allah, saya pasti akan beritahu apabila sudah mempunyai kekasih," kata penyanyi Azharina Azhar yang masih belum bertemu jodoh sesuai selepas bercerai dengan bekas suami 10 tahun lalu.

Malah, penyanyi yang popular dengan lagu 'Elergi Sepi' itu bergurau mungkin suaranya menyebabkan lelaki enggan mendekatinya.

Menurut penyanyi kelahiran Sabah ini, kesibukan karier dan tanggungjawab sebagai ibu membuatkan dia tiada masa untuk mempunyai teman lelaki.

Klik untuk gambar besar

Ketika ditanya sekiranya kehidupannya sunyi tanpa peneman hidup, Azharina, 33, memberitahu kehadiran anak-anak sentiasa membuatkan dia sibuk.

"Dulu, bila balik rumah saya akan menangis kerana sunyi. Kini, hidup saya tidak pernah sunyi dan meriah dengan anak-anak yang sentiasa riuh di rumah. Mereka rakan gaduh dan kebahagiaan saya. Syukur pada usia sekarang, saya ada dua anak.

Azharina mempunyai dua anak angkat, Rahmat Azharin Azhar Abdullah serta Redha Azharin Azhar yang masing-masing berusia empat dan setahun.

Manakala anak angkat keduanya, Rizqie Azharin yang berusia sebulan meninggal dunia pada Mac tahun lalu. Selain itu, dia turut mempunyai empat anak angkat lain yang tinggal bersama keluarga mereka.

Dalam pada itu, Azharina turut menyatakan hasrat ingin mengambil anak angkat baharu pada masa depan.

Mengenai perkembangan karier seninya, Azharina tampil mempertaruhkan 'Lakar Janji' sebagai single terbaru. Lagu ciptaan komposer Dr Irma yang juga doktor gigi itu mengambil tempoh hampir dua tahun untuk disiapkan.

Menurut Azharina, ini kali pertama dia bekerjasama dengan komposer wanita sepanjang 18 tahun karier seninya.

Juara Gegar Vaganza musim ketiga (GV3) ini juga meletakkan harapan tinggi agar Lakar Janji dapat memasuki Anugerah Juara Lagu (AJL), tahun depan.

www.myartis.com / Sumber: Harian Metro & Instagram Azharina

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MESRA SALING BERBALAS-BALAS NYANYIAN - VIDA & IQBAL DAH GETBACK KE?

Usahawan kosmetik sensasi, Datuk Seri Vida dan Iqbal Zulkefli sebelum ini sentiasa menjadi topik hangat orang ramai.

Seperti yang kita sedia ketahui, hubungan percintaan antara mereka sudahpun berakhir.

Namun, baru-baru ini tular pula sebuah video yang dimuat naik di aplikasi TikTok memaparkan dua usahawan berkenaan di sebuah set penggambaran.

Menerusi video tersebut, Vida dan Iqbal dilihat mesra berduet dan saling berbalas nyanyian ketika sesi penggambaran berlangsung.

Klik untuk gambar besar

Malah, mereka berdua turut dilihat menyanyikan lagu single masing-masing berjudul 'Hujan' dan 'Ku Ikhlaskan' yang sebelum ini diinspirasikan oleh kegagalan hubungan percintaan mereka.

Meninjau di ruangan komen, rata-rata netizen terhibur melihat gelagat dua usahawan itu dan menyifatkan mereka sebenarnya sepadan dan sesuai bersama.

"Nikah jela memang sesuai dua ni." - "Kisah cinta episod mereka brsambung lagi.. bebaskan kami.. penatlah macam ni,” tulis seorang pengguna TikTok.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TASHA LAHIRKAN BABY BOY DI HARI JUMAAT

"Dari lubuk hati yang paling dalam, mohon doa ikhlas dari semua untuk mendoakan kemudahan, kelancaran, dan kesihatan sepanjang saya menempuh proses melahirkan cahaya mata sulung saya dan raqibmajid . Bila dan bagaimana, saya cuma minta apa yang terbaik. May Allah ease and give whats best for us. Bismillahirrahmanirrahim. Laa ila ha illa anta subhaanaka inni kuntu minadzholimin," demikian doa bekas penyanyi Tasha Manshahar beberapa haril lalu.

Terkini,doanya dimakbulkan Allah apabila dia selamat melahirkan baby lelaki pada hari Jumaat.

Tahniah diucapkan buat Tasha dan suaminya Raqib!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNTUTAN NUSYUZ - SYAMSUL YUSOF TARIK SEMULA

"Kami sudah berbincang, Syamsul akan menarik semula tuntutan nusyuz. Saya juga tidak akan memfailkan nusyuz. Insya Allah, semua tuntutan akan selesai termasuk hak penjagaan anak-anak. Kami akan selesaikan syarat seperti hadanah (hak jagaan anak), nafkah anak, mutaah, nusyuz dan harta sepencarian. Saya sudah memberitahu Syamsul, dia okay sahaja, Alhamdulillah."

Itulah jelas pelakon Puteri Sarah Liyana yang memaklumkan, dia dan suaminya, pengarah sensasi Syamsul Yusof, 39, sepakat untuk menariknya semula semua tuntutan termasuklah nusyuz yang difailkan pada 21 Mac lalu selepas perbincangan demi memudahkan serta menyelesaikan secara baik proses perceraian mereka.

"Tuntutan hadanah akan diselesaikan, manakala nusyuz difailkan Syamsul akan ditarik balik," kata peguam syarie yang mewakili Puteri Sarah iaitu Datuk Akberdin Abdul Kadir.

Dalam pada itu, Puteri Sarah bersyukur dan percaya kerana berkat Ramadan berjaya membuka pintu hatinya berdamai dan bersemuka dengan Syamsul membincangkan kemelut mereka secara baik.

Klik untuk gambar besar

"Kami berjumpa di rumah, semalam. Secara kebetulan, Syamsul membawa anak-anak berbuka puasa dan bertemu saya selepas itu. Apabila duduk bersama, kami langsung tak bergaduh, malah boleh berbincang dengan baik. Jujurnya, saya juga mahukan segala-galanya berakhir dengan tenang, tiada pergaduhan atau permusuhan.

"Memang betul sebelum ini saya tidak mahu bersemuka, tetapi saya juga tidak mahu bermusuhan. Kami mungkin boleh jadi kawan demi kebaikan anak-anak. Saya nak teruskan hidup dengan tenang dan tak mahu ada dendam dalam hati. Jadi, kami berbincang dan capai kata sepakat dalam tuntutan perceraian. Alhamdulillah, semua syarat-syarat sudah dipersetujui," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - ERRA DAN ALEESYA

Manja je Erra dengan Aleesya. Ke mana-mana tetap bersama... malah Aleesya copy paste mommy sangat...

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUMBANGAN TABUNG UNTUK INSAN SENI

Selangor - 23 Sptember: Bertempat di Dataran Karyawan FINAS, Kompleks Studio Merdeka, 20 penggiat seni uzur, balu seniman dan seniwati menerima sumbangan tabung yang diwujudkan untuk kebajikan insan seni. Antara mereka yang menerima sumbangan ialah Karim Latiff, Ahmad Busu, Mariani Ismail, balu Nasir P.Ramlee, Datin Umi Kalthum dan ramai lagi.Sumbangan telah disampaikan oleh YB Dato’ Seri Utama Dr. Rais Yatim, Menteri Penerangan, Komunikasi dan Kebudayaan semperna rumah terbuka Aildil Fitri bagi meraikan warga seni, wartawan, karyawan dan kakitangannya bagi mengeratkan silatulrahim antara mereka.Terdahulu, satu Program bertemakan ‘Ke Persada Dunia’ yang bertujuan untuk memberi peluang kepada pembikin filem dokumentari tempatan menerbitkan dokumentari untuk tujuan pasaran antarabangsa turut dirasmikan. Dokumentari tersebut yang akan diberi modal pembikinan sekiranya terpilih mensasarkan pencarian subjek yang mencerminkan identiti Malaysia dari sudut sosioekonomi, sains serta teknologi, hidupan liar dan budaya.PHOTO: Klik untuk imej besarAhmad Busu dan  Karim Latiff antara penerima sumbangan...Datin Umi Kalthum..Karim Latiff kini berkerusi roda kerana uzur...Mariani menerima sumbangan daripada Rais Yatim..Datin Umi Kalthum turut menerima sumbangan...(\__/)(='.'=)(")_(")copyright www.myartis.com 2010


KEITH FOO TERBABIT DALAM KEMALANGAN

Malang tak berbau!

Demikian halnya dengan pelakon Keith Foo apabila dia dilaporkan mengalami kemalangan jalan raya yang dikatakan berlaku di Gemas.

Ketika kejadian itu, Keith tidak mengalami kecederaan teruk, hanya luka dan telah pun membuat pemeriksaan x-tray.

"This is what happen if you are trying to be Valentino Rossi.  X-tray time to see what's the damage," ujar Keith di IGnya.

Melalui gambar yang dikirimkan ke Media Hiburan, kelihatan ketika kejadian tersebut, Keith menunggang motosikal berkuasa tinggi.

Menerusi laman Instagram Keith, difahamkan motor tersebut merupakan hadiah yang baru sahaja diterima tiga hari lalu.

Sumber: Media Hiburan

Foto: Keith Foo IG & Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BALU ABAM AKUI ANAK MULA TANYA, CARI ARWAH BAPANYA

Anak kepada pelawak Allahyarham Abam Bocey iaitu Syed Uthman Hamzah Al-Juffrey yang kini mencecah usia dua tahun itu sudah mula bertanya dan mencari bapanya.

Perkara tersebut diakui oleh balu arwah Abam, Siti Norhidayah Mohd Ali. Siti Norhidayah atau Hidayah berkata, dia mengambil pendekatan menjelaskan situasi sebenar supaya Hamzah lebih cepat faham.

"Selama ini gambar arwah sentiasa ada bersamanya. Kebetulan ada peminat bagi dia bantal yang ada gambar arwah. Kalau ikut saya keluar dan balik rumah dia akan cari bantal itu dulu. Jadi, apabila semakin membesar dia sudah bertanya mengenai arwah.

"Memamg saya akan terangkan dan tunjuk gambar arwah. Saya akan cakap ayah sudah tiada, ayah di syurga. Dia faham cakap saya. Saya juga tunjukkan video persembahan arwah.

Klik untuk gambar besar

"Kalau kebetulan ada program arwah keluar di TV, saya akan tunjuk dan beritahu. Saya bawa dia ke depan TV. Jadi dia lebih kenal ayah dia," ujar Hidayah dipetik sebagai berkata.

Hidayah mengakui rasa rindu dan kasih terhadap arwah suami tidak pernah padam: "Rasa rindu masih terasa walaupun tak selalu kemaskini di Instagram, tapi sentiasa ingat dia. Saya letak nama arwah Abam untuk perniagaan dijalankan pun sebab semua orang kenal dia dengan Abam. Sebab ada juga tak kenal.

"Jadi, apabila aktifkan akauan Instagram suami, tak salah untuk digunakan dan kembangkan perniagaan yang saya buat selama ini. Sekurang-kurangnya ada juga rezeki anak kami," tambahnya.

Berkongsi mengenai kenangan menyambut Hari Raya Aidilfitri bersama arwah, Hidayah berkata dia sentiasa teringat ketika setiap kali membuat persiapan raya.

"Ini tahun kedua kami beraya tanpa arwah. Macam tahun lepas pun, saya lebihkan kepada persiapan Hamzah. Saya nak gembirakan dia. Kalau bercakap mengenai hari raya, saya akan teringat persiapan dibuat arwah. Kami bersama-sama pergi beli barangan dapur, beli baju raya dan buat lemang. Selepas arwah tiada, saya buat sendiri.

"Kalau makanan kegemaran arwah pula, dia suka rendang ayam dan daging. Macam tahun lepas saya tetap buat untuk hidangan keluarga. Insya-Allah raya kali ini pun buat juga. Saya nak kenangan bersama arwah itu sentiasa ada," tambahnya lagi.

Untuk makluman, Allahyarham Abam atau nama sebenarnya Syed Umar Mokhtar Syed Mohd Redzuan disahkan meninggal dunia pada 10 Februari tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY TERIMA KECAMAN: "BAGI RATU NI UJIAN, JADI MUNGKIN ALLAH NAK TEGUR"

"Walau pipi saya bernanah sebab infeksi, tapi kenapa saya muat naik dan kongsi? Kenapa tak diam dan sorok? Supaya korang gelakkan dan hentam kaw-kaw. Ratu anggap ujian tanda Allah sayang.

"Orang memang suka bila kita ni susah, jatuh, down dan sedih. Memang perangai orang kita camtu. Sebab ratu pun suka gelakkan orang hahaha. Jadi adil lah. Ratu positifkan diri. Ratu jadikan ujian itu sebagai pemasaran yang Allah bagi secara tiba-tiba tanpa dirancang.

"Benda dah berlaku orang cakap, apa kita boleh buat untuk undur. Terima dengan hati terbuka dan ambik hikmahnya," tulis usahawan kosmetik, Safiey Illias menerusi sebuah entri di Instagram (IG).

Safiey menganggap kecaman dan cacian yang diterima daripada segelintir netizen itu adalah ujian buat dirinya. Menurut Safiey atau nama sebenarnya Mohd Safiuddin Illias, dia menerima dengan hati terbuka di samping berfikiran positif.

Tambah pelantun lagu 'Syinta Gila' ini, dia menyifatkan insiden bahagian pipinya bernanah disebabkan rawatan estetik daripada individu tidak bertauliah itu sebagai pengajaran. Klik untuk gambar besar
"Bagi ratu ni ujian, jadi mungkin Allah nak tegur. Sekaligus beri informasi dekat orang ramai agar berhati hati dengan servis estetik oleh bukan doktor. Tu la hikmahnya. Tapi ramai orang bila kena ujian sedih, down dan stress. Jadi relaks ja. Ambik hikmah.

"Tukar terus emosi negatif jadi positif!! Hujung-hujung @glasskinz.co membantu ratu merawat luka nanah ni dan tak ada parut. Jadi sekarang ni ratu pulak nak ketawakan korang yang gelabah beruk haritu kutuk macam-macam.

"Positif! Positif! Kalau tak positif, gembira, ceria, macam mana nak menjala rezeki? Macam mana nak tarik rezeki? Sebenarnya bukan saya sorang diuji, korang pun diuji untuk tahan mulut daripada bercakap bukan-bukan.

"Haha. 1 jari tunding dekat orang, 9 jari tambah 10 jari kaki, jumlah 19 jari tunding dekat kita balik. Yang baik jadikan tauladan, yang kurang kita sama-sama jadikan sempadan. Maaf daripada ratu andai diriku terluka. Gitu," tulisnya lagi.

Sebelum ini, Safiey mendedahkan bahagian pipinya mula bernanah selepas mendapatkan rawatan estetik daripada individu tidak bertauliah. Perbuatan Safiey yang sering berkongsi pembedahan dilakukan pada anggota badannya kepada umum itu telah menarik perhatian pendakwah bebas, PU Syed Bakri Al-Yahya dan PU Amin hingga mencetuskan pelbagai reaksi.

www.myartis.com / Sumber & foto: Media Hiburan, Astro Gempak & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY TIADA NIAT JATUHKAN, ANGGAP IQRAM SAHABAT: "KALAU SAYA KRITIK, IA AKAN JADI PEDAS..."

"Pada saya, Iqram akan sentiasa menjadi sahabat saya. Tujuan saya mengeluarkan kenyataan sedemikian bukan untuk menegur tapi sekadar memberikan komen dan pendapat. Setiap orang didalam industri ini bebas untuk memberikan pendapat.

"Prinsip saya tetap satu, tidak kiralah pelakon, penyanyi atau pemain muzik, kita semua satu keluarga. Saya ada abang long, kak long, pak teh dan macam-macam lagi.

"Bila saya memberikan komen, tiada langsung niat untuk menjatuhkan atau menjadikan isu tersebut sensasi. Apa yang saya dan Iqram katakan, isu ini bukan untuk diperdebatkan.

"Dia bebas untuk mengatakan apa sahaja. Begitu juga saya. Pada saya, dia masih sahabat," itulah kata penyanyi dan cef selebriti, Datuk Fazley Yaakob yang mendedahkan hubungannya dengan rakan selebritinya, Iqram Dinzly tidak akan pernah berubah.

Klik untuk gambar besar

Rentetan isu berbalas kenyataan bersama Iqram, Fazley berkata, dia sebenarnya tidak berniat untuk menjadikan isu tersebut sebagai bahan sensasi, sebaliknya, ia hanyalah sekadar pandangan peribadi.

Dalam pada itu, penyanyi lagu, 'Asmara Ini' itu turut memaklumkan dirinya juga tidak mengambil hati dengan apa yang telah diperkatakan oleh Iqram kepadanya.

Ketika ada pihak yang menyifatkan tindakan Iqram itu sebagai keterlaluan, bapa kepada empat orang cahaya mata ini berpandangan, setiap orang punyai cara yang tersendiri untuk memberikan pandangan.

"Pada saya, apa yang dilakukan oleh Iqram, itu adalah kebebasan dia. Saya tetap menghormatinya kerana itu yang dia rasai. Saya tak boleh berkata apa-apa kerana saya bukan mengkritiknya.

"Saya hanya menyuarakan apa yang ibu bapa rasakan. Pada saya, dia ada kebebasan untuk bersuara sebab itu platform dia sendiri. Apa yang dia nak cakap itu hak dia.

"Saya tak ambil hati pun dan saya harap dia juga begitu. Melainkan kalau saya memang mengkritik. Kalau saya kritik, ia akan jadi pedas tapi itu hanya lontaran pendapat.

"Pada saya, itu memang cara dia. Setiap artis ada cara masing-masing. Ada yang bercakap pedas, ada yang lembut dan ada juga yang bercakap tanpa mengira perasaan. Itu adalah content masing-masing.

  ________ IKLAN ________ JUALAN HEBAT PRA RAMADAN SHOPEE..!!. Jom dapatkan pelbagai tawaran hebat sempena jualan Pra Ramadan di Shopee yang sudah pun bermula. Bukan sahaja menjimatkan, malah banyak voucher hangat dan diskaun menanti anda.Selain itu, pelbagai barangan penting harian turut ditawarkan dengan harga murah. Siapa cepat dia dapat..!! Yang penting... Semuanya dihujung jari anda di musim pandemik ini. Mudah dan selamat.Apa yang lebih menarik, kebanyakkan penghantaran adalah percuma disamping pelbagai cabutan bertuah.Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG

_______ IKLAN _________

"Kalau saya berjumpa Iqram di luar, dia masih macam orang biasa. Kami tetap bersahabat. Kalau itu cara mereka melontarkan pendapat, siapa kita nak menilai," kongsi lagi.

Baru-baru ini, Fazley secara terbuka menyuarakan rasa kurang senang dengan kontroversi yang dicetuskan oleh Iqram yang dikatakan sengaja mencekik pelakon, Mona Ellen demi mempromosikan drama.

Bagaimanapun, kenyataan tersebut mendapat reaksi balas daripada Iqram yang mengatakan netizen pada masa kini sudah bijak menilai segala tindak tinduk para selebriti.

Malah, Iqram juga turut berkongsi foto tangkap layar daripada seorang netizen yang mengungkit kembali kisah kontroversi pangkat doktor yang pernah dikaitkan dengan Fazley suatu ketika dahulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::